text:
Joliji Baneti
Kera hariho umwana w'ikizeze, akitwa Joriji Baneti. Umunsi umwe, nyina amwohereza kumugurira inshinge ku isoko. Umwana aragenda, amaze kuzigura, agaruka azipfumbase mu gipfunsi.
Ageze mu nzira, abona inyoni yafashwe n'umushibuka iruhande rw'ikirundo cy'ibyatsi byumye. Ariyamirira ati «yoo! Mbega inyoni nziza! Kereka nyifashe»! Agira za nshinge azishinga muri bya byatsi, yanga ko zimubuza gukoresha amaboko yombi. Amaze gufata ya nyoni agaruka gushaka inshinge muri bya byatsi. Atazibuze ga! Arashaka, arashakaaa... Aho mugabo abona rumwe, izindi arazibura!
Bigeze aho, nk'aho yagatashye, aribwira ati «Mama ndamuzi, arantonganya ndetse arankubita. Reka nshire ubute nzishake, sinamukira!» Dore rero na we ngo yungutse ubwenge, ashinga ku byatsi abiha inkongi ngo aze gushakira inshinge mu ivu. Mbese ubwo yari kuzibona? Erega ntiyari ikizeze, yari akabije!
Nuko amaze guheba, ataha yifashe mapfubyi. Nyina yumvise uko byagenze, ararakara, niko kumubwira ati «wa cyontazi we, imifungo ibiri y'ishinge ni yo wagombye gushinga mu kirundo cy'ibyatsi? .
Wabaye wazitungaga ku kuboko kw'ishati ? Pu ! ! Dore enda jya gutyarisha iyi suka, cyangwa na yo uyite!»
Joriji isuka arayibatura, agenda yishimye, kuko nyina atamukubise. Aho muzi uko yabigenje bamaze kumutyariza? Umusa w'isuka yawushinze mu kuboko kw'ishati irashishimuka.
Nyina amukubise amaso, n'ishati yacitse, atera hejuru ati «wa njiji we, urabona ngo urapfumura umwambaro wawe? Wabaye watwaraga iyo suka ku rutugu! Cyono jya gucyura ingurube iri hepfo hariya mu njumbure!»
Joriji agenda ubwo; abonye ingurube, yibuka ibitutsi bya nyina, niko kuyiterera ku rutugu. Ya ngurube igira ugutwi kwa Baneti irakuha. Noneho nyina amubonye induru ayivaho, ati «yobobobo!! Wa gipfu we, ingurube yarinze kuguca ugutwi ureba iki? Wabaye wazaga uyikurura inyuma yawe? Ntacyo uzimarira, noneho ndahebye! Cyono jya kwa Veronika gutira inkono yo guteka inyama!»
Joriji Baneti yiruka ubwo no kwa Veronika mu gacyamo. Amaze gushyikira inkono, ashumika umugozi mu mukondo, agenda ayikurura inyuma ye. Hogi, Hogi, Hogi!!! Igikono na cyo kiramuhima, kigenda cyenda kumuca ibitsi inzira yose.
Ageze mu irembo; nyina amukubise amaso, ati «shyuu ! Joriji we nibakureke, uri inka mu zindi! Nanjye ngo uri inka. Ashwi na yo ntuyigejejeho! Nkuyeyo amaso, sinzasubira kukwakura; ejo ntaziruka ku gasozi kubera wowe!»
Nyamara nta mubyeyi ucika ku mwana we. Baca umugani ngo «ubyaye ishyano araryonsa». Bwagiye kwira, nyina aramubwira, ati «mwana wanjye, ni wowe mfite wenyine, ni wowe nkunda, ntukababazwe n'uko ngutuka; mba ngira ngo uce akenge nk'abandi bana. None dore ngiye kugura umunyu n'urusenda byo gushyira mu nyama kugira ngo zize kuryoha, usigare unshaniye ndatebuka. Nubona inkono igiye gukama ntaraza, wongeremo utuzi dukeya. Uramenye ntushyiremo menshi ataza kubishya umufa!»
Nyina amaze kugenda Joriji asigara ku nkono, ahutagira umuriro, acucagira amazi make muri ya nkono. Bigeze aho agira inyota nuko ajya kunywa divayi. Idebe rya divayi ryari riteretse ku gisanduku hamwe n'andi, rifungurirwa mu ndiba uruhande rumwe.
Amaze gufungura ngo anywe, yumva umurangu uratunguye. Ahaguruka bwangu yibagirwa gusiga afunze rya debe, ajya gucurira amazi mabisi muri za nyama. Agarutse kunywa divayi, asanga yashiriye hasi. Atera hejuru, ati" ye baba we, noneho mama aranyica !" Aratekereza ati «ibyiza ni ukubihisha.»
Nuko akurengera ku mufuka w'ifu ayinyanyagiza mu kiziba cya ya divayi.
Wa mubyeyi abonye ko umuhungu we amukurikiye, aramukomera, ati « uragwa hehe Joriji we? Pfa gusiga ushitse urugi wa cyontazi we!» Nuko Baneti arakimirana n'imuhira, agira rwa rugi arushikanuza ku mulyango, aruterera ku mutwe, akurikira nyina. Undi ashubije amaso inyuma, abona Baneti n'urugi ku mutwe, arumirwa ati« iri shyano ndarikika nte!»
- Wa kizeze we, ni nde ukubwiye gushikuzaho urugi?
- None se si wowe umbwiye ngo ndushike ?
- Sinari nkubwiye ko urukururiraho gusa, kugira ngo nibura dusige rwegetse ku mulyango?
- Nuko rero numvise nabi. None se mbigire nte?
- Shyuuu! Ni ishyano, rimwe ribi ritagira gihanura!
Nuko Joriji na nyina barakomeza baragenda. Hashize umwanya, bumva amajwi y'abantu imbere yabo. Nyamugore ubwoba buramutaha, nuko abwira Umuhungu weati « turashize; reka twurire igiti, abo wumva ni abanijoro»
Hashize umwanya, Joriji abwira nyina ati « mawe! Ndakubwe; ndumva nshaka kunyara, kandi sinshobara kwihangana. »
-Ikomeze wa kiroge we batatwica!
- Sinabishobora, kandi sinagerageje kwihangana kera gake! Uruhago rurenda guturika. Birabe uko byakabaye!
Agize ngo ararekura, inkari zose ziboneza muri nkono y'ibisambo. N'aho bya bindi « ego ko, ngaho rero imvura yagwa! Eee! Irahise uno mwanya! Ahari ni intonyanga. Ntacyo bitwaye ariko! Ikivuye mu ijuru kikagwa mu nkono kiba ari cyiza.» Ibisambo ntibyabyitaho, byikomereza kubarura amafaranga; ni na cyo cyari kibibabaje ngo hatagira ikizimba ibindi mu migabane.
Joriji amaze akanya, yongera kongorera nyina ati « ntabwo urugi rurandemereye; ibinya bimaze kuza mu mitsi, ndumva rwenda kunshika.»Nyina aramutwama ati «rukomeze wa kivurne we, batatugirira nabi. »
Urugi rumanuka hejuru no hagati ya bya bisambo ngo « pi ! »
Umutima ubihubukamo, bikwirwa imishwaro,byiruka amasigamana. Kibuno mpa amaguru, kibuno mpa amaguru! Bigenda bitarora inyuma; bimwe biti « twakurikiwe.» Ibindi biti «ijuru rigiye kutugwira!»
Joriji na nyina babonye byirutse bamanuka ubwo batangira kuyoragura bya bifaranga. Buzuza imifuka, ibindi babitonda ku rugi, bafatanya kurwikorera, basubira imuhira bishimye.


c: text/html

text:
Umusore witwa Rwabukamba Nkusi utuye mu mujyi wa Kigali, afite impano itangarirwa na buri wese yo kunyura ku mugozi wanikwaho imyenda umanitse mu kirere kandi ntaho afashe.
Umusore witwa Rwabukamba Nkusi utuye mu mujyi wa Kigali, afite impano itangarirwa na buri wese yo kunyura ku mugozi wanikwaho imyenda umanitse mu kirere kandi ntaho afashe.
Ubwo yaganiraga na mugenzi n’itangazamakuru yavuze ko iyi ari impano Imana yamwihereye kandi ko yifuza ko yamugeza ku rwego mpuzamahanga.
Hakozwe by’inshi ku mpano z’abanyarwanda ariko uko bwije nuko bukeye hagaragara abantu bakora ibyo tutamenyereye mu rwa Gasabo.
- Rwabukumba Nkusi afite impano yihariye yo kugendera hejuru y’umugozi
Usibye ababa barabibonye cyangwa bakabibwirwa mu nkuru ko abanyamahanga bakora ibitakwiyumvishwa mu bwenge bwa muntu nko kugenda ku migozi ifite imibyimba bigoye kubonesha ijisho bamwe ntibiyumvisha ko byabaho mu Rwagasabo.
Icyakora kuba iyaremye abantu ari imwe byaba impamvu yo kwemera ko baganganya ubushobozi bagatandukanira gusa kumahirwe yo kubyereka isi.
Rwabukamba Nkusi umunyarwanda uvuga mu karere ka Huye ariko wigeze kuba i Burundi ,yiga imyuga mu kigo cya IPRC Kicukiro kandi nabyo abikora neza.
Ku ruhande rw’ibi afite impano mpuzamahanga yo kugendera ku kagosi k’icyuma benshi banikaho imyenda.uyu mugozi amanika mu metero ziri hejuru y’enye awuyuraho ntaho afashe.kandi mugihe abanyamahanga baba bagana imbere anabasha gusubira inyuma nk umwihariko we.
Ubwo twamusanganga mukigo benshi bagize ubwoba bazi ko ahanuka ariko mu minota isaga 30 ntakibazo yagize kuko ngo yabimenyereye icyakora abandi bikanze bati: “byagora benshi kwemera ko ibi ari ibintu bisanzwe ndetse bamwe bagakeka amajini nk’ibimenyerewe mubanyarwanda ariko abamuzi neza bakorana bigana bemera ko ari impano ye.”
Rwabukamba utarashaka kubera ubuzima avuga ko bumugoye kubera ubushobozi buke ,ngo afashijwe yagera kure kandi yakwigisha ubishaka.
Nkindi Alpha
Ibitekerezo
Ndumiwepee!! Sinarinziko Bya Choboka Musore Komerezaho Urumunuwumugabo Saw Very Good. Kanda hano umusubize
impano ziragwira da Kanda hano umusubize
Ngunabonye Benshi Murwanda Siwewenyine Kanda hano umusubize
Nashake adress ya Guiness Record azahita aba milionnaire mu madorali. Kanda hano umusubize
Nashake adress ya Guiness Record azahita aba milionnaire mu madorali. Kanda hano umusubize
niyihangane imana iramubon Kanda hano umusubize
Ariko umunsi "J" , muzumva ngo rwamutwaye. Mbiswa ra!!! Kanda hano umusubize
It's amezing!! Gusa ntacike intege akomereze aho kandi azagera kure Kanda hano umusubize
Very good! uyu musore afite impano rwose. Niyegere Federation ya Gymnastique mu Rwanda tumufashe. Abishoboye yakoresha iyi numero 0788547034 Kanda hano umusubize
uwo musore rwose ufite impano idasanzwe, nakomerez'aho tumurinyu. Kanda hano umusubize
Nakoreshe impanoye azajyerakure nashyiramabokomumufuka ntacyo azibonera saw Kanda hano umusubize
Ni dange banza afitemo amaraso yuru vampire????? Kanda hano umusubize

robotstxt: allowed

filter: keep


text:
Rwanda | Ruhango: kutubakira abatishoboye biri mu byatumye aka karere katesa neza imihigo kari kiyemeje
Kbakiraboye byatumye aka karere kataza mu myanya 5 ya mbere kashakaga
Kubakira abatishoboye, kugeza amashanyarazi mu baturage, kubaka imihanda n’isoko rya Kijyambere, ibi ni imwe mu mihigo akarere ka Ruhango, kari kiyemeje kuzesa mu mihigo y’umwaka wa 2011-2012.
Ibi ariko byose akarere ntikabigezeho nk’uko kari kabyiyemeje, bityo mu isuzuma ry’imihigo ryakorewe aka karere, bituma kaza kumwanya katashakaga; nk’uko bitangazwa na Mbabazi Francois Xavier umuyobozi w’akarere ka Ruhango.
Mbabazi avuga ko impamvu yatumye badindira mu kubakira abatishoboye, ngo byatewe n’imvura yaguye ari nyinshi mu kwezi kwa Gicurasi 2012, kuko ngo yaguye ari nyinshi bituma ibyo biyemeje bindindira.
Kubijyanye no kugeza amashanyarazi ku baturage ndetse no kubaka imihanda, ngo byatewe n’uko abafatanya bikorwa batinze gutanga inkunga zabo, bityo hagakorwa isuzumwa ry’imihigo ntacyiragerwaho.
Imihanda y’aka karere yagaragweho kudindira
Naho isoko ryo byatewe n’uko, ikigo cy’igihugu cya RDCF gishinzwe gutera inkunga ibikorwa by’iterambere mu turere, cyatinze gutanga amafaranga yaryo yari yagenewe kubaka iri soko rya Kijyambere.
Gusa umuyobozi w’aka karere Mbabazi Francois Xavier, avuga ko batigeza bacika intege, kuko ngo biteguye gukorana imbaraga zishoboka kugirango noneho bazaze mu turere 5 twa mbere.
Yagize ati “ubu twashyizeho isuzuma rihoraho muri buri murenge, kuburyo umunsi ku wundi tuzajya tumenya uko bihagaze, ndetse tuzanashyiraho amatsinda azajya anadufasha gukurikirana ibikorwa tuba twiyemejeâ€
Indi ngamba aka karere kafashe izagafasha mu kwesa imihigo kiyemeje uyu mwaka 2012-2013, ni ukwegera abafatanyabikorwa bako, bagakorana neza.
Â


text:
Akenshi kwishima iyo ibyiza bitugezeho, biratworohera cyane. Gusa nubwo kwishima mu ngorane bigora cyane ariko ni byiza cyane ko n’Imana idusaba guhora dushima. Zaburi y’100, itwigisha uburyo bwo guhora dushima.
Itangira isaba abari mu isi bose, kuvugiriza Uwiteka impundu. Abari mu isi bose, bivuze ko yaba ubabaye cyangwa unezerewe,… apfa kuba ari mu isi.
Kuvugiriza Uwiteka impundu, ntibiterwa n’uko umeze ubu. Ushobora kuba ufite umubabaro cyangwa utameze neza, ariko iyi Zaburi igusaba kuva mu gahinda, ishavu, gucika intege… ukavugiriza Uwiteka impundu.
Iyi Zaburi, ifitiye igisubizo ibi bikubuza kwishima. “Mumenye yuko Uwiteka ari we Mana, Ni we waturemye natwe turi abe, Turi ubwoko bwe, Turi intama zo mu cyanya cye.” Zaburi 100:3.
Dore ingingo enye zikwiye kugutera guhora wishimye:
1. Uwiteka ni we Mana
Ni we waremye byose. Abumbatiye byose mu biganza bye. Ibyo wacamo byose, zirikana ko ubwami bw’Imana butazahanguka.
2. Yarakuremye
Buri kintu cyose Imana ikora, iba ifite impamvu. Kuba nawe yarakuremye, hari impamvu. Kuba ukiriho, iracyagufiteho umugambi.
3. Uri uw’Imana
Jya wishimira ko uri uw’Imana kandi uri uwo mu muryango wayo.
4. Nturi wenyine mu Mana
Uri umwe mu bagize ubwoko bw’Imana (Zaburi 100:3). Uwiteka akuzi mu izina, akuryamisha mu cyanya cy’ubwatsi bubisi, akujyana iruhande rw’amazi adasuma, akurinda inyamanswa z’inkazi, aragukiza, akurinda umwanzi,…
Nuzirikana urukundo Imana igukunda, uzisanga uhora uyishima. Ushobora kuba mu ngorane, ariko jya uzirikana izi ngingo, umunezero utahe mu mutima wawe.
Umwaka mushya muhire.


text:
Feb 02, 2016 Adolphe Mitali Ubuhamya 0
Ku baba barasomye inkuru ziherutse, aba mvuga ni Abaramyi ba Satani (Satanistes) bo muri Amerika, baba mw’itsinda ryitwa Fraternite.
Iyi nkuru tuyibwirwa na Elaine(Namuvuze mu nkuru za mbere), wari umupadirikazi(pretresse) wa Satani, nkuko twabibonye akaba yaraje gukizwa abohowe n’Imana ikoresheje Rebecca, wari warahizwe na Elaine cyane ngo amwice , bikananirana.
Iyi nkuru Elaine ayivuga yaramaze guhindukirira, no Kwimika Yesu nk’Umwami w’Ubugingo bwe.
Elaine avuga ko igihe kimwe, Boss wabo Satani ,yabatumye kujya kugaba igitero ku muryango umwe w’abakristo bari batuye muri uwo mujyi, uwo muryango wari warananiye ababakozi ba Satani, (birashoboka ko hari amabwiriza yabo uwo muryango waba waranze kubahiriza ), niko gufata icyemezo cyo kuwutera.
Elaine avuga ko bakigera kuri urwo rugo, bitegura kurutera, batangajwe no kubona rugoswe n’abamarayika, abo bakozi ba Satani rero barimo abapfumu nk’uyu Elaine, bakoresheje, ububasha budasanzwe, bahabwa na Satani, batangiye kugaba ibitero ku bamarayika, Ariko aba nabo bakoresheje ubutware,bw’Isumba byose, boherereza Abasatani urumuri rubakubita hasi bose, nibwo nkuko Elaine abivuga Umumarayika umwe yaje aramwegera, ngo n’ijwi rituje, Elaine avuga ko atazibagirwa, amubwira ko bikwiye ko yahindukitrira, Yesu ko ari we Mwami Mwiza, Satani amubeshya.
Elaine avuga ko ari bwo bwa mbere yatangiye gushidikanya ku bubasha bwa Satani, atangira bwa mbere kubona ko hari undi waba amurusha ububasha, yagakwiye guhindukirira, amaherezo rero n’uko aba bakozi ba Satani, batashye amara masa , ntacyo bashoboye kugeraho, bitewe na ba Bamarayika. Iyi nkuru ya Elaine yongeye kunyibutsa inkuru ya Elisa n’umugaragu we, igihe Umwami w’umwanzi yoherezaga ingabo gufata Elisa, turibuka ko Umugaragu yabonye izo ngabo ubwoba bukamutaha, akirukankira Shebuja amubwira ko kababayeho, Elisa rero icyo Yakoze ,nk’umuntu wabonaga ibyo mu mwuka. yasenze Imana ati Mana muhumure arebe ingabo zitugose, Imana yabikoreye uriya mugaragu, ahita abona ibihumbi by’abamarayika bibarinze. Isomo twakura aha ni irihe?
Nuko burya Imana ijya idukiza byinshi tutanamenya ko byari binahari, kandi ko Dufite ingabo ziturinda tutabona kubwo kutabona neza Iby’umwuka, Haleluya!, buriya uriya muryango warinzwe kariya kageni, ushobora kuba utazi n’ibyari birimo kuba, Imana yacu irahambaye Iyi nkuru kandi ya Elisa impamirije ko biriya Elaine avuga ai ukuri, birahamya ibyo mwijambo ry’Imana. Burya hari byinshi bikorerwa mw’isi y’Umwuka tutazi, kandi burya iby’umwuka ngo nibyo bigenga ibi bifatika tubona, cyangwa reka nkosore mvuge ko iby’umwuka ari byo bifatika!
Ibuka Abayisirayeri barimo kurwana mu kibaya, Mose we azamuye amaboko, yishingikirije kuri ba Yosuwa, sinibuka n’undi, ngo iyo yaruhaga akamanura amaboko Abayisirayeri baratsindwaga, yayazamura, Abayisirayeri bagatsinda, babonye ko atangiye kunanirwa kumutega amaboko ngo akomeze azamuke.Icyo Gihe Abayisirayeri, barimbuye umwanzi baramutikiza. Imana yacu ishyirwe hejuru.
MITALI Adolphe
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
sam.
29
sept.
2012
ISOMO RYA MBERE
Isomo ryo mu gitabo cya Yobu (Yobu 38, 1-3.12-21 ; 40, 3-5)
38,1Uhoraho asubiriza Yobu mu nkubi y’umuyaga agira ati 2“Uwo ni nde ubangamiye umugambi wanjye, yishingikirije amagambo ye y’amahomvu ? 3Kenyera kigabo rero ukomeze, maze nkubaze unsubize. 12Kuva wabaho se wigeze uha amategeko igitondo, n’umuseke uwubwira igihe ugomba gukebera, 13kugira ngo uturuke isi mu mpande, maze utahure abagome bayiriho ? 14Nuko ubutaka buhinduka urugina, rukwira agasozi nk’umwambaro. 15Abagome bo urumuri rubazimirizwaho, maze uwari ubanguye ukuboko kuravukika.
16Hari ubwo wari wagera ku isoko y’inyanja, cyangwa ngo utembere mu nyenga y’ikuzimu ? 17Hari ubwo wigeze ubona imiryango yo kwa Nyirarupfu, cyangwa ngo ubone abarinze iryo rembo. 18Wigeze se uzirikana ukuntu isi ari ngari ? Ngaho gira icyo uvuga niba byose ubizi ! 19Waba se uzi aho urumuri rutaha, cyangwa se aho umwijima utuye, 20kugira ngo ube wabiyobora iwabyo, kuko waba uzi inzira ibicyura ? 21Niba ubizi ni uko icyo gihe wari waravutse, kandi ukaba umaze iminsi !”
40,3Yobu asubiza Uhoraho agira ati 4“Ni koko nakinnye mu bikomeye ; nabona nsubiza iki ? Ahasigaye ni ugupfuka umunwa ngaceceka. 5Dore imbara navugiye sinzasubiza ; navuze menshi sinzongera.”
ZABURI (Zab 139 (138), 1-2.5a, 7-8, 9-10, 13-14ab)
Inyik/ Nyagasani, nyobora inzira wigishije kuva kera.
Uhoraho, undeba mu nkebe z’umutima ukamenya wese,
iyo nicaye n’iyo mpagaze byose uba ubizi,
imigambi yanjye uyimenya mbere y’igihe,
ari imbere, ari n’inyuma yanjye hose uba uhari.
Najya hehe kure y’uruhanga rwawe ?
Nahungira hehe kure y’amaso yawe ?
N’aho nazamuka ku ijuru, uba uhari !
N’aho narigita nkaryama ikuzimu, uba uhari !
N’aho namera amababa nk’ay’umuseke weya,
maze nkajya kwiturira mu mpera y’inyanja,
n’aho ngaho ukuboko kwawe ni ko kuhanjyana,
indyo yawe ntigire ubwo indekura.
Ni wowe waremye ingingo zanjye,
umbumbabumbira mu nda ya mama.
Ndagushimira ko wandemye ku buryo buhimbye,
ibikorwa byawe biratangaje.
IBANGONDIRIMBO RIBANZIRIZA IVANJILI (Zab 95 (94), 8)
Alleluya Alleluya.
Uyu munsi ntitunangire umutima wacu,
ahubwo dutege amatwi ijwi ry’Uhoraho.
Alleluya.
IVANJILI
+ Luka (Lk 10, 13-16)
Igihe Yezu yabwiraga abigishwa mirongo irindwi na babiri, yaravuze ati 13“Iyimbire Korazini ! Iyimbire Betsayida ! Kuko ibitangaza byabakorewemo iyo bikorerwa muri Tiri no muri Sidoni, kuva kera baba barisubiyeho bakambara ibigunira, bakisiga ivu. 14Nyamara ku munsi w’urubanza muzahanwa kurusha Tiri na Sidoni. 15Naho wowe Kafarinawumu, ubona ko uzakuzwa kugera mu bicu ? Uzarohwa mu kuzimu ! 16Ubumva ni jye aba yumva ; ubahinyura ni jye aba ahinyura, kandi umpinyuye aba ahinyuye n’Uwantumye.”


text:
“Kuko abantu banjye ari abapfapfa ntibanzi, ni abana batitonda kandi nta bwenge bafite, bazi ubwenge bwo gukora ibyaha ariko gukora neza ntibabizi.” Yeremiya 4:22
Mu isi abantu benshi usanga bakennye ibintu bitandukanye,hariho abakene mu bijyanye n’ubutunzi, hakaba n’abandi bakene aribo bo bakene mu gukora ibyiza.
Nta muntu uteye impuhwe nk’ufite icyo ashaka ku buryo bukomeye nyamara ntabyiteho kuburyo atanabimenya. Abahanga benshi bemeza ko injiji iri hanyuma y’abandi bose ari udafite icyo azi kandi nta namenye ko ntacyo azi ,kuko mwene uy’umuntu niyo arwaye ntamenya ko yarembye nyamara arwaye cyane cyangwa agakomeza kumva ko ari umutunzi nyamara ari umutindi wo kubabarirwa.
Bibiliya itubwira abantu bitwaga Abafarisayo,mu mibereho yabo yose yabaga ishingiye ku mategeko ndetse buzuye uburyarya muri bo,ikibabaje iyo usubije amaso inyuma ugatekereza ku mibereho yabo;ntabwo bwari uburyarya bwabo mu magambo nkuko imvugo zabo zari ziri ahubwo icyari giteye agahinda ni ukuntu Imana itabishimiraga.
Niyo mpamvu biteye agahinda igihe cyose umuntu adasobanukiwe uko Imana imubona ahubwo agakomeza kwifata uko intekerezo ze zimubwira. Agatekereza ko ari umutunzi nyamara ari umutindi wo kubabarirwa cyangwa ko yize amashuli ahambaye ariko imbere y’Imana isumbabyose akagaragara ko nta kintu na kimwe yishoboreye.
Dusabe Imana ko yaduha ubwenge bwo gusobanukirwa neza abo turibo mu mibereho yacu,hagati muri bagenzi bacu kandi bihuye nuko Nayo itubona imbere yayo.


text:
Amazina yanjye nitwa Eric Senderi Nzaramba, navukiye mu Ntara y’I Burasirazuba mu Karere ka Kirehe, Umurenge wa Nyarubuye, Akagari ka Nyarutunga ubu nkaba ntuye mu mujyi wa Kigali.
Navutse ku itariki ya 15 Werurwe 1977. Navutse mu muryango w’abana icyenda, ubu dusigaye turi babiri. Data yitwa Rutagwabira Ntampuhwe mama akitwa Mukaderevu Esperanse. Amashuri abanza nayigiye I Nyarubuye n’ay’imyuga atatu.
Nahise njya mu gisirikare cy’inkotanyi gutabara kuko nabonaga ubutegetsi bwari buriho bwari bubangamiye abatutsi bo mu gace k’I Gisaka. Nyuma tumaze gufata igihugu muri 94, naje kuva mu gisirikare muri 97 kubera ko umuryango wanjye nasanze warashize biba ngombwa ko ngomba kwiyubaka.
Umuryango wanjye waguye muri iyo kiliziya yo twasengeragamo I Nyarubuye ndetse n’abaturanyi bo mu Karere... soma ibindi


text:
Korali Galeedi yo mu itorero rya ADEPR- Nyakabanda, yakoze igiterane cyo gushima Imana.
Mu mpera z’iki cyumweru dusoje tariki ya 29 na 30 Werurwe 2014, Korali Galeedi yo mu itorero rya ADEPR Paruwasi ya kicukiro ku mudugudu wa Nyakabanda, yakoze igiterane cyo gushima Imana ku mirimo itangaje yabakoreye mu gihe kingana n’imyaka 17 bamaze batangiye umurimo w’Imana.
Iki giterane korali Galeedi yagiteguye ku bufatanye n’umudugudu wa ADEPR Nyakabanda ikoreraho umurimo w’Imana, ikaba ishima Imana ko muri iyi myaka imaze ikora uyu murimo, Imana yabarinze muri byinshi, dore ko itangira muw’1997 yari igizwe n’abaririmbyi 5 basengera muri shitingi, ubwo yitwaga korali Nyakabanda, ikurikizaho kwitwa korali Ebenezer nyuma iza kuba Galeedi kugeza ubu, kuri ubu rero ikaba igizwe n’abaririmbyi barenga 60 barimo ingeri zitandukanye, bakaba batakiri muri shitingi kuko ubu basengera murusengero rwiza.
Uretse ibyo kandi korali Galeedi ishimira Imana, umuyobozi w’uyu mudugudu Mwalimu MBYARIYEHE François wayoboye iki gikorwa, yavuze ko uru rusengero barimo ubu, rwahirimye incuro 3 zose ari ko barusubiramo, ariko ntirwagira uwo rugwira, gusa kuri ubu Imana bakaba bayishimira ko yabahaye urusengero rufite inkingi zikomeye, kuburyo yizeye adashidikanya ko rutapfa kongera guhirima. Korali Galeedi ivuga kandi ko kuva itangiye uyu murimo kugeza ubu, bagiye bagira ibibazo bitandukanye harimo gupfusha batatu mu bari abaririmbyi bayo, ndetse hari n’abarwaye indwara zikomeye harimo Umufasha wa Mwalimu NYANDWI Gaspar witwa MUKANGARAMBE Epiphanie nawe warwaye akagera aho bakeka ko yapfuye ariko Imana ikamukiza.
Iki giterane cyari cyatumiwemo abakozi b’Imana batandukanye barimo Reveland NZABONIMPA Canisius wo mu rurembo rwa ADEPR Uburengerazuba wanaririmbiye abari aho, korali RANGURURA yo mu itorero rya ADEPR Nyarugenge ku mudugudu wa Biryogo, Alexis DUSABE ndetse na Isaïe UZAYISENGA Bose kakaba barafatanyije guhimbaza Imana muri iki giterane, bikaba byaragaragaye ko benshi bahahembukiye.
Umuyobozi wa Korali Galeedi Bwana NSABIMANA Baseka Isacc akaba yaranashimiye ndetse asabira umugisha buri wese wagize uruhare mu kuba Galeedi igeze aha.
Ernest RUTAGUNGIRA


text:
Dorcas Ashimwe ni umwe mu bakobwa bari bagize itsinda rya The Blessed Sisters, bakaba baravukanaga bose uko ari batatu, Dorcas akaba muto muri bo.
Iri tsinda rero ryarakunzwe cyane mu myaka ya za 2009-2011 kuko banashyize hanze Album bayita ngo “Gira Intego mu buzima” yari iriho zimwe mu ndirimbo zabo zakunzwe cyane nka Araguhamagara, Muze Duhimbaze Imana, Wikwiheba na Gira intego mu buzima.
Nyuma yaho gato rero baje gusa n’ababura, bagatanga impamvu zitandukanye zatumaga batakiboneka cyane harimo amashuri, akazi n’ibindi ariko kuri ubu biragaragara ko Dorcas yamaze gufata umurongo wo gukora ari wenyine kuko amaze gushyira indirimbo 2 hanze ari wenyine.
UMVA indirimbo Dorcas aherutse gushyira hanze yise ngo Tugendane aho yasengaga asaba Imana ngo bagendane aho ananiwe ijye imufata ukuboko imukomeze nawe akomeze urugendo .
Dorcas rero yabwiye Ukuriweb ati : sinabakwepye rwose ahubwo impamvu ntakiririmbana n’abavandimwe banjye ni uko batakiri mu Rwanda, Peace yashatse umugabo nyuma kwimukira mu Bubiligi, naho Rebecca akaba ari muri Autriche kubw’impamvu z’amasomo. Dorcas rero avuga ko muri iyi minsi agiye gushyira imbaraga mu kuririmba wenyine Imana yazabishaka ikazongera kumuhuza n’abavandimwe be.
CD ya Dorcas Ashimwe
Dorcas n’abavandimwe be Peace na Rebecca
Intego ye muri muzika ni uguhugukira gukoresha impano ye Imana yamuhaye ikaka kugira ngo gutera imbere kwe kugaragarire bose, akaba agiye rero gukomeza gushyira hanze indirimbo aririmba ari wenyine no kuzimenyekanisha.
Uretse kandi kuririmba Dorcas Ashimwe ni umurezi mu kigo Agahozo Shalom kiri I Rwamagana, akaba afasha mu byo gutanga uburere no gutoza urundi rubyiruko mu birebana n’imyitwarire.
Hari igihe gutandukana kuzana ibibazo ariko hakaba n’igihe kuzana Umugisha mwinshi ari nabyo twifuriza Dorcas Ashimwe, kuko na Aburahamu amaze gutandukana na Loti nibwo yahawe umugisha we. ITANGIRIRO 13:14-18 haravuga ngo : “Loti amaze gutandukana na Aburamu, Uwiteka abwira Aburamu ati “Rambura amaso urebe, uhere aho uri hano, ikasikazi n’ikusi, n’iburasirazuba n’iburengerazuba,
Igihugu cyose ubonye ni wowe nzagiha n’urubyaro rwawe iteka ryose, Kandi nzagwiza urubyaro rwawe ruhwane n’umukungugu wo hasi. Umuntu yashobora kubara umukungugu wo hasi, urubyaro rwawe na rwo rwazabarika.
Haguruka ugende, unyure muri iki gihugu mu burebure bwacyo no mu bugari bwacyo, kuko ari wowe nzagiha.Aburamu yimura ihema rye aragenda, atura ku biti byitwa imyeloni bya Mamure biri i Heburoni, yubakirayo Uwiteka igicaniro.”
Mugire amahoro y’Imana
Source : Ukuriweb.
Urban Boys yafashe ingamba ku byayivuzweho
Kugona bigiye kubonerwa umuti ubivura
Charly na Nina ngo ‘Urutonde rwa PGGSS6 rurasekeje’
Hazashyirwaho isiganwa ry’amagare ryo kwibuka Lambert Byemayire
Ubusambanyi bwa Wema Sepetu na Kalisah bwatumye nyirakuru yiyahura
18-01-2017br>
Guterana amagambo hagati ya Donald Trump n’Inzego z’Ubutasi bizagarukira he...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
17-01-2017br>
Amerika : DONALD TRUMP ashobora kugambanirwa n’Inzego z’Iperereza
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...


text:
Abanyamuryango ba cooperative “twisungane basaza” batejwe imbere no gukorana na Sacco
Bamwe mu basheshe akanguhe bo mu murenge wa Mutendeli akarere ka Ngoma bashinze koperative ”Twisungane basaza” baravuga ko kwaka inguzanyo muri SACCO byatumye biteza imbere babikesha kwishyira hamwe bagahuza imbaraga zabo nke basigaranye.
Abasaza n’abakecuru 50 bo mu murenge wa Mutendeli batse inguzanyo ya miliyoni zigera kuri eshatu ngo bayakoreshe bagura amatungo ndetse banubaka amazu.
Iyi koperative Twisungane basaza iherutse guhabwa igihembo n’umurenge SACCO wa Mutendeli ku kuba bakorana neza mu kwaka inguzanyo no kuzishyura kugihe. igihembo bahawe mu kwezi kwa werurwe 2014
“Twisungane basaza” kugera ubu ifite hegitari ebyili za kawa bagiye bahinga ubwabo muri kwaguhuza imbaraga. Izi kawa ngo zabafashije mu kubona iyi nguzanyo muri SACCO.
Bamwe mu bagize iyi koperative bavuga ko kwishyira hamwe bagakangukira umurimo bagahuza imbaraga nke basigaranye ,byatumye ubushobozi bwiyongera none ngo bari kubona byinshi bakesha kwishyira hamwe.
Bugingo Jean Bosco, umusaza ugendera ku kabando avuga ko atazi neza igihe yavukiye ariko akemeza ko ashaje ndetse ko yizera ko azasaza neza kuko akibasha kwisungana na bagenzi be bashaje bagahuza imbaraga.
Yagize ati” Dufite icyizere cyo kuzasaza neza kuko twiteganirije dushyiraho koperative duhinga kawa,ubu iyo kawa iradufasha kubona inguzanyo tukikenura. Bamaze kuduha miliyoni zirenga eshatu,bamwe baguzemo inka ihene abandi barubaka kandi twayishyuye neza.”
Mu muhango wo gutaha inyubako y’umurenge SACCO wa Mutendeli koperative y’aba basaza ”Twisungane basaza” bahembwe matera na SACCO nk’ikimenyetso cyo kubashimira imikoranie myiza nayo.
Umunyamabanga nshingwabikorwa w’umurenge wa Mutendeli, Mulisi Japhet avuga ko iyi koperative iri muzikora neza kandi imaze imyaka igera ku icumi iriho.Akomeza agira inama abandi basaza kwihuriza mu makoperative kuko bituma bakangukira umurimo mu mbaraga nke baba basigaranye maze bigatuma baramba.
Yagize ati ” bariya basaza kuba barishyize hamwe bagahuza imbaraga ni ikintu cyiza cyane kandi kizanabafasha mu gutuma baramba kuko iyo ushaje ntukore bituma usaza vuba, ndetse wanapfa. Bibafasha kutagira ako bifuza kuko bakigurira badateze amaboko.”
Kugera ubu nyuma y’aho ibigo by’imai bya SACCO bitangiriye ngo bamaze kwaka inguzanyo inshuro ebyiri aho bahawe miliyoni zirenga eshatu bakikenura.
Uretse kuba aba basaza n’abakecuru bahinga ikawa ngo n’ iyo bahuye bungurana ibitekerezo ndetse bakaba bashima n’umurenge SACCO wa Mutendeli ubaba hafi mu kubafasha kwiga imishinga.


text:
Rwanda | Bugesera: urubyiruko rurasabwa kugana ikigo cyarwo kugirango rufashwe mu bikorwa binyuranye
Umunyamabanga nshingwabikorwa w’inama y’igihugu y’Urubyiruko Alphonse Nkuranga Urubyiruko rwo mu karere ka Bugesera More...
Rwanda | Kayonza: Gushaka ibikoresho by’ikigo cy’urubyiruko bishobora kuzatuma gitinda gutangira imirimo ya cyo
Gutangiza serivisi zizatangirwa mu kigo cy’urubyiruko cya Kayonza bishobora kuzatinda kubera ko hagikenewe amafaranga menshi yo kugura ibikoresho bizakoreshwa muri icyo kigo. Ubuyobozi bw’akarere More...
Mu turere twose hagiye kubakwa ibigo by’ urubyiruko
Minisitiri w’urubyiruko, isakazabumenyi n’itumanaho, Jean Philbert Nsengimana, avuga ko hari gahunda yo gushyira ibigo bihugura urubyiruko mu turere twose tugize igihugu. Ubusanzwe hari ikigo cy’urubyiruko More...
Muhanga: Muri Gicurasi urubyiruko ruzahabwa ikigo kizarufasha by’umwihariko kwiga kwiteza imbere
Akarere ka Muhanga ku bufatanye na Minisiteri y’Urubyiruko , PMU/Grobal Fund ROUND 7, kagiye gushinga ikigo kizaba kitwa MUHANGA Youth Friendly Centre, kizajya gifasha urubyiruko kwihangira imirimo, imyidagaduro More...
Gakenke : Inama y umutekano yanzuye gutangiza ikigo cy inzererezi
Mu nama y’umutekano  yaguye y’akarere yateranye kuri uyu wa mbere tariki ya 30/01/2012 ku biro cy’akarere yafashe umwanzuro wo gushyiraho mu minsi ya vuba ikigo cy’akarere More...


text:
Yesu ni alpha yesu ni Omega, Yesu ni uwambere Yesu ni Uwimperuka. Aho uzajya hose uzamusangayo. Nurangiza urugendo rw’ubuzima bwawe muzahura. Niwe wambere kandi ni we wanyuma (Ibyahishuwe 22:13).
Iyo tuje muri iyi si Yesu niwe utwakira kandi iyo tuyivuyemo iyo twamumenye ni na we utwakira. Ni uwambere ni uw’imperuka. Yari yarapfuye none ni muzima. Dukorana n’umuntu wabaye muzima, wazutse. Hari ibyiringiro byo kuzura ibyapfuye.
Iyo ukorana n’umuntu wazutse akwereka n’uburyo n’ibindi byazuka. Niyo mpamvu abafite kwemera bose muri iyi si, abafite kwemera k’ukuri bonyine ni abemera Yesu kuko ni we wapfuye kandi akazuka. N’abandi bose barabizi, n’andi madini arabizi, ko yapfuye, ko yazutse. Yabayeho, ariho, ni uwambere, ni uw’imperuka.
Mu by’ukuri hari ibyiringiro kuba dukorana n’uyu mugabo. Hari ibyiringiro. Kuko We, ntidutinya ngo napfa ibyanjye bizaba birangiye, napfa azongera azuke; ariko hari abandi twiringira bapfa ibyiringiro bika birapfuye. Ariko Yesu we niyo apfuye arongera akazuka. Ni uwambere kandi ni uw’imperuka. Yari yaraphuye none yarazutse.
Apostle Dr. Paul GITWAZA.


text:
Urwenya-Iby'Urupfu rwa Mafene
Iby'Urupfu rwa Mafene
Umugabo yakundaga umugore we cyane, akamubwira utwo yabonye twose. Nyamugabo akaba yarakoraga kwa muganga, aho imirambo iba irihukira mbere y’uko ijya gushyingurwa. Umunsi umwe abona bamuzaniye umurambo w’umugabo ngo awoze abone kuwushyira muri firigo aho
uruhukira, aba amukuyemo imyenda abonye ubugabo bwe akubitwa n’inkuba kubera uko bwanganaga ; bwari burebure kandi bubyibushye, mbese wagira ngo ni ikiyoka.
Aribaza ati “Ubu se umugore wanjye ibi bintu mbimubwiye yabyemera atabyirebeye n’amaso ? Reka mbice mbishyire mu ishashi, njye kwiyerekera umugore nta we uza kubimenya !"
Umugabo abigenza atyo, arabibangatana ageze mu rugo ati "Wiriwe mugore nkunda ?", ati "Sha umva ko bagira ngo iki, ngaho nawe irebere ibi bintu uko bireshya".
Umugore ngo akubite amaso bwa bugabo aba atangiye kuzenga amarira mu maso, ati : "Ayiweee ! Mafene yapfuye ? Ubuse bizagenda gute ?”
Shyiraho Igitekerezo!
Subscribe to: Post Comments (Atom)


text:
Ngororero : Bakeneye kwigishwa indangagaciro z’ibanze n’izihariye mu karere
Bamwe batuye akarere ka Ngororero bagaragaza ko batarasobanukirwa icyo aricyo indangagaciro nyarwanda zaba i’zibanze abanyarwanda bahuriyeho bose cyangwa iz’ihariye akarere kifuza ko ziranga abagatuye. Mu More...
Ngororero : Bakeneye kwigishwa indangagaciro z’ibanze n’izihariye mu karere
Bamwe batuye akarere ka Ngororero bagaragaza ko batarasobanukirwa icyo aricyo indangagaciro nyarwanda zaba i’zibanze abanyarwanda bahuriyeho bose cyangwa iz’ihariye akarere kifuza ko ziranga abagatuye. Mu More...
“Uruhare rwa buri wese rurakenewe mu gukomeza guteza imbere igihuguâ€-Murayire
Kimwe n’ahandi mu Rwanda mu karere ka Kirehe bizihije umunsi wo kwibohora, bawizihiriza mumidugudu yose igize akarere, ku rwego rw’akarere uyu munsi ukaba wizihirijwe mu mudugudu wa Masizi More...
Kamonyi: Uruhare rw’abaturage rurakenewe mu rugamba rwo guharanira ubumwe bwabo
Ibi ni ibitangazwa n’umuyobozi w’akarere ka Kamonyi Rutsinga Jacques, mu birori byo kwizihiza ku nshuro ya 19 umunsi mukuru wo kwibohora, byabereye mu murenge wa Musambira. Uyu muyobozi arasaba buri More...
Ruhango: Nubwo bamaze kwibohora barasabwa kugira umuco wo gukunda igihugu
Urubyiruko rwitabiriye umunsi wo kwiboza Ubuyobozi bw’akarere ka Ruhango burashima cyane uburyo abatuye aka karere nabo bamaze kwibohora, ariko nanone ngo bagomba kugira umuco wo gukunda igihugu cyabo bakanabigaragariza More...
Nyanza: Mu birori by’umunsi wo kwibohora basabwe kongera ubushake bwo kugera kuri byinshi byiza
Mu birori ngarukamwaka byizihijweho umunsi wo kwibohora ku nshuro ya 19 mu Rwanda byabaye tariki 4/07/2013 ku rwego rw’akarere ka Nyanza basabwe n’umuyobozi w’Intara y’Amajyepfo ko bakongera More...
Nyamagabe: Abaturage bararata ibyiza bagezeho nyuma y’uko u Rwanda rwibohoye.
Kuri uyu wa kane tariki ya 04/07/2013, mu karere ka Nyamagabe habereye umuhango wo kwizihiza isabukuru y’imyaka 19 u Rwanda rwibohoye maze ingabo zari iza FPR-Inkotanyi zigahagarika jenoside yakorerwaga More...
Gakenke: Abaturage bizihije umunsi wo kwibohora bishimira ibikorwa by’iterambere Leta y’ubumwe yabagejejeho
Abaturage ba Mataba barishimira iterambere bagezeho. Abaturage bo mu midugudu ya Gatovu na Munini mu Kagali ka Gikombe ho mu Murenge wa Mataba bari kumwe n’abayobozi batandukanye bizihije umunsi wo kwibohora More...


text:
sam.
16
avril
2011
MISA Y’AMAVUTA MATAGATIFU
ISOMO RYA MBERE
Umuhanuzi Izayi (Iz 61, 1-3a. 6a.8b-9)
1Umwuka w’Uhoraho urantwikiriye, kuko Uhoraho yantoye akansiga amavuta; yanyohereje gushyira abakene inkuru nziza, komora abafite umutima wamenaguritse, gutangariza imbohe ko zibohowe, n’abapfukiranwaga ko bafunguwe, 2kwamamaza umwaka w’impuhwe z’Uhoraho, umunsi w’ukwihorera kw’Imana yacu, guhumuriza abari mu cyunamo bose, 3kwambika ikamba abashavuye b’i Siyoni. Bazambikwa ikamba mu kigwi cy’ivu, umwambaro w’umurimbo mu cyimbo cy’ibigunira, basigwe amavuta y’ibyishimo mu mwanya w’umubabaro. 6aNaho mwebwe muzitwa «abaherezabitambo b’Uhoraho», bazabite «abagaragu b’Imana yacu». 8Nzabaha igihembo cyanyu nta buryarya, nzagirane namwe Isezerano rizahoraho iteka. 9Ababakomokaho bazamenyekana mu mahanga, urubyaro rwanyu rwamamare mu miryango; abazarubona bose bazamenyereho ko ari urubyaro Uhoraho yahaye umugisha.
ZABURI (Zab 89 (88), 20a. 21,22.25, 27.29)
Inyik/ Nyagasani, ni wowe ufite amagambo y’Isezerano rihoraho.
Kera wavuganiye n’abayoboke bawe mu ibonekerwa,
maze uravuga uti «Nasanze Dawudi yambera umugaragu,
maze musiga amavuta yanjye matagatifu.
«Ikiganza cyanjye kizamuramira,
n’ukuboko kwanjye kuzamutize imbaraga!
Ubudahemuka bwanjye n’impuhwe zanjye bizahorana na we,
maze azegure umutwe kubera izina ryanjye.
«We azanyiyambaza agira ati ‘Uri Data,
uri Imana yanjye, uri urutare nkesha agakiza!’
Nzamukomereza impuhwe zanjye ubuziraherezo,
kandi iryo sezerano ntirizasubirwaho.»
ISOMO RYA KABIRI
Ibyahishuriwe Yohani Intumwa (Hish 1, 5-8)
Bavandimwe, nimugire ineza n’amahoro 5bituruka kuri Yezu Kristu, umuhamya w’indahemuka, umuvukambere mu bapfuye n’umugenga w’abami bo ku isi. Koko Kristu aradukunda; yadukijije ibyaha akoresheje amaraso ye, 6maze atugira ihanga rya cyami n’abaherezabitambo, kugira ngo dukorere Imana Se. Naharirwe rero ikuzo n’ububasha, uko ibihe bihora bisimburana iteka! Amen! 7Nguyu araje rwagati mu bicu, maze icyitwa ijisho cyose kizamubone, ndetse n’abamuhinguranyije: imiryango yose y’isi izajya mu cyunamo ku mpamvu ye. Ni byo koko! Amen! 8Ni jyewe Alufa na Omega, Intangiriro n’Iherezo, - uwo ni Nyagasani Imana ubivuga - Uriho, Uwahozeho kandi Ugiye kuza, Umushoborabyose.
IBANGONDIRIMBO RIBANZIRIZA IVANJILI (Iz 61, 1)
«Ikuzo n’ibisingizo ni ibyawe, Nyagasani Yezu.
Umwuka w’Uhoraho uragutwikiriye,
Yakohereje gushyira abakene Inkuru Nziza y’umukiro.
Ikuzo n’ibisingizo ni ibyawe, Nyagasani Yezu.
IVANJILI
+ Luka (Lk 4, 16-21)
Muri icyo gihe, 16Yezu ajya i Nazareti aho yari yararerewe, maze nk’uko yabimenyereye, yinjira mu isengero ku munsi w’isabato; nuko arahaguruka ngo asome Ibyanditswe bitagatifu. 17Bamuhereza igitabo cy’umuhanuzi Izayi, arakibumbura, abona ahanditse ngo
18«Roho wa Nyagasani arantwikiriye,
Kuko yantoye akansiga amavuta,
agira ngo ngeze Inkuru Nziza ku bakene,
ntangarize imbohe ko zibohowe,
n’impumyi ko zihumutse,
n’abapfukiranwaga ko babohowe,
19kandi namamaze umwaka w’impuhwe za Nyagasani.»
20Yezu abumba igitabo, agisubiza umuhereza maze aricara; mu isengero bose bari bamuhanze amaso. 21Nuko atangira kubabwira ati «Ibiri mu isomo mumaze kumva, mumenye ko byujujwe uyu munsi.»
MISA YA NIMUGOROBA
URWIBUTSO RW’ISANGIRA RYA NYUMA RYA NYAGASANI
ISOMO RYA MBERE
Iyimukamisiri (Iyim 12, 1-8. 11-14)
Muri iyo minsi, 1Uhoraho abwira Musa na Aroni bari mu gihugu cya Misiri ati 2«Uku kwezi kuzababere intangiriro y’amezi, kuzabe ukwa mbere mu mezi y’umwaka wanyu. 3Nimubwire imbaga yose y’Abayisraheli muti ‘Ku munsi wa cumi w’uku kwezi muzafate itungo rimwe muri buri muryango, itungo muri buri rugo. 4Niba urugo rurimo abantu bake kuri iryo tungo, bazarifatanye n’umuturanyi ubari hafi cyane, baringanize n’umubare w’abantu. Muzahitemo iryo tungo mukurikije icyo buri muntu ashobora kurya. 5Iryo tungo rizabe ridafite inenge, kandi ari isekurume imaze umwaka umwe. ‘Muzaritoranye mu bana b’intama cyangwa mu bana b’ihene. 6Muzarigumane kugeza ku munsi wa cumi n’ine w’uku kwezi, maze ikoraniro ryose ry’imbaga y’Abayisraheli bazaribage mu mugoroba w’akabwibwi. 7Bazende ku maraso y’iryo tungo bayasige ku nkomanizo z’imiryango, no ku mitambiko y’ inzugi z’amazu bazaririramo. 8Bazarye inyama zaryo muri iryo joro. Bazazirye zokeje, bazirishe imigati idasembuye n’imboga zisharira. 11Iryo tungo muzarirya mutya: muzabe mukenyeje umukoba, mwambaye inkweto mu birenge, mufite inkoni mu ntoki; kandi muzarye mugira bwangu kuko ari Pasika y’Uhoraho. 12Muri iryo joro nzambukiranya igihugu cya Misiri, maze nice icyavutse uburiza cyose mu gihugu cya Misiri, guhera ku bantu kugeza ku nyamaswa, kandi n’ibigirwamana bya Misiri byose mbicire imanza. Ni jye Uhoraho!
13Amaraso azababera ikimenyetso ku mazu muzaba murimo. Nzabona amaraso maze mbahiteho, mwoye kuzarimburwa igihe nzaba ndiho noreka igihugu cya Misiri. 14Uwo munsi uzababere urwibutso; buri mwaka muzajye mukora urugendo rwo kujya gusingiza Uhoraho. Muzajye muhimbaza uwo munsi uko ibihe bigenda bisimburana. Ngiryo itegeko ridakuka mbahaye.’»
ZABURI (Zab 116 (114-115), 12-13, 15-16a.c, 17-18)
Inyik/ Haragasingizwa inkongoro n’umugati,
bibeshaho umuryango wawe.
Ibyiza byose Uhoraho yangiriye,
rwose nzabimwitura nte?
Nzashyira ejuru inkongoro y’umukiro,
kandi njye niyambaza izina ry’Uhoraho.
Koko Uhoraho ababazwa n’urupfu rw’abayoboke be!
None rero Uhoraho, wagiriye ko ndi umugaragu wawe,
Maze umbohora ku ngoyi!
Nzagutura igitambo cy’ishimwe,
kandi njye niyambaza izina ry’Uhoraho.
Nzarangiza amasezerano nagiriye Uhoraho,
imbere y’iteraniro ry’umuryango we wose.
ISOMO RYA KABIRI
Ibaruwa ya mbere Mutagatifu Pawulo Intumwa yandikiye Abanyakorinti
(1 Kor11, 23-26)
Bavandimwe, 23jyewe rero dore ibyo nashyikirijwe na Nyagasani, bikaba ari byo nabagejejeho: Nyagasani Yezu araye ari butangwe yafashe umugati, 24amaze gushimira, arawumanyura avuga ati «Iki ni umubiri wanjye ubatangiwe; mujye mubikora namwe bibe urwibutso rwanjye.» 25Barangije kurya, n’inkongoro ayigenzereza atyo avuga ati «Iyi ni inkongoro y’Isezerano Rishya rishingiye ku maraso yanjye; mujye mubikora namwe, kandi igihe cyose muyinywereyeho bibe urwibutso rwanjye.» 26Kuko igihe cyose murya uyu mugati, mukanywa no kuri iyi nkongoro, muba mwamamaza urupfu rwa Nyagasani kugeza igihe azazira.
IBANGONDIRIMBO RIBANZIRIZA IVANJILI (Yh 13,34)
Ikuzo n’ibisingizo ni ibyawe, Nyagasani Yezu.
Nyagasani, uduhaye itegeko rishya,
Uti «Nimukundane, kandi mukundane nk’uko nabakunze.
Ikuzo n’ibisingizo ni ibyawe, Nyagasani Yezu.
IVANJILI
+ Yohani (Yh 13,1-15)
1Mbere y’umunsi mukuru wa Pasika, Yezu amenye ko igihe cye cyageze cyo kuva kuri iyi si agasanga Se, uko yagakunze abe bari m unsi, abakunda byimazeyo. 2Nuko nimugoroba igihe bafunguraga, Sekibi akaba yashyize mu mutima wa Yuda mwene Simoni Isikariyoti igitekerezo cyo kumugambanira, 3Yezu azirikanye ko Se yamweguriye byose, ko yaturutse ku Mana kandi akaba ari Yo asanga, 4ni ko guhaguruka ava ku meza. Yikuramo umwitero we, afata igitambaro aragikindikiza. 5Nuko asuka amazi ku ibesani, atangira koza ibirenge by’abigishwa be, akajya abihanaguza igitambaro yari akindikije.
6Aza kugera imbere ya Simoni Petero, maze Petero aramubwira ati «Nyagasani, abe ari wowe unyoza ibirenge?» 7Yezu aramusubiza ati «Ibyo nkora ubu ntiwabimenya, ariko uzabimenya hanyuma.» 8Petero aramubwira ati «Ntuzigera na rimwe unyoza ibirenge.» Yezu aramusubiza ati «Ndamutse ntakogeje, ntuzagira umugabane hamwe nanjye.» 9Petero aramusubiza ati «Nyagasani, noneho si ibirenge gusa, dore n’amaboko ndetse n’umutwe!» 10Yezu aramusubiza ati «Uwiyuhagiye nta kindi aba ashigaje kitari ukoga ibirenge, kuko aba yisukuye wese. Namwe murasukuye, ariko si mwese.» 11Yari azi neza uri bumugambanire, bituma avuga ati «Mwese ntimusukuye.»
12Amaze kuboza ibirenge no gusubizamo umwitero we, asubira ku meza arababwira ati «Aho mwumvise ibyo maze kubagirira? 13Munyita Umwigisha na Nyagasani, ni koko muvuga neza kuko ndi we. 14Ubwo rero mbogeje ibirenge kandi ndi Nyagasani n’Umwigisha, namwe murajye mwozanya ibirenge bwanyu. 15Ni urugero mbahaye, kugira ngo uko nabagiriye, abe ari ko namwe mugirirana ubwanyu.»


text:
Bamwe mu baturage b’aharimo kubakwa ibyo bitaro ku muhanda Vunga-Musanze bavuga ko bagiye kujya bagera kuri serivisi z’ubuvuzi biboroheye, bitabasabye kongera kurira imisozi.
Munyakazi Martin agira ati “Batworohereje cyane. Twazamukaga umusozi waba urwaye ukananirwa ariko ubungubu turahegereye cyane ni mu kibaya.”
Yongeraho ko mu gihe cy’imvura bigora ko imodoka zigera hejuru ku musozi aho ibitaro bya Shyira byari bisanzwe kubera ubunyereri; n’abahetsi mu ngobyi bikabagora kuhageza umurwayi.
Dr Rubanzabigwi Theoneste, uyobora Ibitaro bya Shyira, yishimira ko ibi bitaro bigiye kwimurwa bigakurwa mu nyubako zishaje zo mu 1930.
Avuga ko hari na hato kandi hejuru ku musozi ku buryo bitari koroha kuvugurura izo nyubako cyangwa kuzongera.
Agira ati “Dufite igihugu gifite icyerekezo, gifite aho kiri gifite n’aho gishaka kujya. Ntabwo byari bigishoboye kuba byakwakira inyubako nshya zijyanye n’igihe n’amaserivise dukeneye.”
Gahunda yo kubaka Ibitaro bya Shyira yaturutse mu mwiherero w’abayobozi, ubwo Nyakubahwa Perezida wa Repubulika yavugaga ko hari ibitaro yabonye mu mafoto akibaza niba biri mu Rwanda.
Dr Rubanzabigwi ati “Yabonye ko bikojeje isoni aho igihugu kigeze na serivise abaturage bakeneye,ahita asaba ko byavugururwa.”
Umuyobozi w’Akarere ka Nyabihu, Uwanzwenuwe Theoneste, yemeza ko aho ibi bitaro byubatse bizafasha abaturage bo mu mirenge y’ intara eshatu.
Imirimo yo kubaka Ibitaro bya Shyira yatangiye mu Gicurasi 2016 bikaba biteganijwe ko mu mpera za Gashyantare 2017 bizaba byuzuye.


text:
lun.
17
janv.
2011
Mutagatifu Antoni yavukiye i Komi mu Misiri. Ababyeyi be bapfuye afite imyaka cumi n’umunani y’amavuko ariko basiga ari umwana wahawe uburere bwiza bwa gikristu.
Yasigaranye na mushiki we, bakomeza gufata neza umutungo ababyeyi babo babasigiye. Umunsi umwe ari mu Kiliziya, yumvise umusaserdoti asoma ijambo ryo mu Ivanjili, aho Yezu yabwiraga umunyacyubahiro w’umukungu ati: « Gurisha ibyo utunze byose, maze ubigabanye abakene, uzagira ubukire mu ijuru; hanyuma uze unkurikire». (Luka 18,22). Asohotse mu Kiliziya, Antoni yumvise asa naho ariwe ubwirwa ayo magambo. Niko gusubira imuhira rero, afata igice kimwe cy’umutungo wabo wose agiha mushiki we, undi mugabane wagombye kuba uwe, awugabanya abakene. Ahagurutse iwabo, yitaruriye ahantu ha wenyine mu butayu bwa Misiri.
Igice kinini cy’umunsi yakimaraga asenga, undi mwanya usigaye akawuharira uturimo. Yaryaga rimwe gusa ku munsi nimugoroba. Hari n’igihe ariko yamaraga na gatatu ntacyo akoza mu kanwa, abikorera ukwigomwa. Nijoro nabwo yasengaga igihe kirekire, agasinzira amasaha make cyane. N’imiryamire ye kandi ntiyari iy’ushaka gusinzira! Yarambararaga ku muce ushaje cyangwa hasi gusa. Nyuma y’imyaka irindwi, yakoranyije abasore arabigisha, bashyira hamwe bashinga umuryango w’Abamonaki. Ibigo byabo byakomeje kujya byiyongera muri ako karere k’ubutayu bwa Misiri.
Mutagatifu Antoni azwiho kuba yaratsinze kenshi intambara ikomeye y’amashitani yamuteraga akamujujubya! Yamukoreraga ibibi byinshi ariko akayatsindisha isengesho. Nyagasani Yezu yigeze kumubonekera, nuko Antoni aramubaza ati : «Nyagasani, kare kose wahoze he ko utantabara?» Yezu aramusubiza ati: «Nari hafi yawe nishimira ugutsinda kwawe », Mutagatifu Antoni, ibyo yakoraga byose yabikoranaga umunezero; ni na wo murage yaraze abe bose. Yitabye Imana afite imyaka ijana n’itanu y’amavuko.


text:
ven.
27
janv.
2012
ISOMO RYA MBERE
Igitabo cya kabiri cya Samweli (2 Sam 24, 2.9-16a.17)
2Umwami Dawudi abwira Yowabu, umugaba w’ingabo wari kumwe na we ati «Uzenguruke imiryango yose ya Israheli, uhereve i Dani ukageza i Berisheba, maze ubarure imbaga kugirango menye umubare wayo. 9Yowabu ashyikiriza umwami imibare y’ibarura ry’imbaga : Israheli yarimo abagabo b’intwari ibihumbi magana umunani bashobora gutwara inkota, naho Yuda harimo abagabo ibihumbi magana atanu. 10Dawudi ngo amare kubarura imbaga, yumva umutima we udiha. Ni ko kubwira Uhoraho ati « Ni icyaha gikomeye nakoze. None rero Uhoraho, ndakwinginze ngo wirengagize icyaha cy’umugaragu wawe, kuko nakoze nk’umusazi.» 11Ngo bucye mu gitondo Dawudi abyutse, Ijambo ry’Uhoraho ryigaragariza umuhanuzi Gadi, umushishozi wa Dawudi, muri aya magambo : 12« Genda ubwire Dawudi uti “Dore uko Uhoraho avuze : Ngushyize imbere ibihano bitatu. Hitamo kimwe muri byo maze nzabe ari cyo nguhanisha.” » 13Gadi rero ajya kwa Dawudi, arabimumenyesha. Aramubwira ati « Ari uguterwa n’inzara imyaka itatu mu gihugu cyawe, ari ukumara amezi atatu uhunga umwanzi waguhagurukiye, cyangwa se iminsi itatu y’icyorezo mu gihugu cyawe, icyo uhiserno ni ikihe ? Ngaho rero tekereza neza, maze umbwire icyo ngomba gusubiza uwantumye. » 14Dawudi asubiza Gadi ati « Ubu ndi mu makuba akomeye cyane ... Reka tugwe mu biganza by’Uhoraho kuko ari umunyambabazi, aho kugira ngo ngwe mu biganza by’abantu !» 15Nuko Dawudi ahitamo icyorezo.
Hari mu gihe cyo gusarura ingano. Uhoraho ni ko guteza icyorezo muri Israheli, kuva muri icyo gitondo kugeza igihe yateganyije, maze hapfa abantu ibihumbi mirongo irindwi uhereye i Dani ukageza i Berisheba. 16aUmumalayika aramburira ikiganza kuri Yeruzalemu kugira ngo ayirimbure, ariko Uhoraho yisubiraho; ni ko kubwira uwo mumalayika wariho arimbura imbaga ati « Ibyo birahagije. Ubu ngubu hina ukuboko. » 17Ubwo Dawudi yarebaga umumalayika wicaga imbaga, abwira Uhoraho ati « Ni njye wacumuye kandi ni jye wakoze icyaha, ariko se nk’iyi mbaga yo yakoze iki ? Ndakwinginze ngo abe ari jye uhanwa n’abo mu rugo rwanjye ! »
ZABURI (Zab 32 (31), 1-2, 5bc, 6, 7)
Inyik/ Mana yanjye, ngirira imbabazi, umpe kwegura umutwe !
Hahirwa umuntu wababariwe igicumuro cye,
icyaha yakoze kikarenzwa amaso !
Hahirwa umuntu Uhoraho adahamya icyaha yakoze,
n’umutima we ntugire uburiganya.
Naravuze nti « Ngiye kubwira Uhoraho ibicumuro byanjye»,
maze nawe antura umutwaro w’lbyaha byanjye.
Ni ko ugenzereza umuyoboke wese ukwiyambaje,
igihe cyose aje akugana.
N’ano amazi y’umwuzure yasendera,
nta bwo ateze kumugeraho.
Ni wowe bwugamo bwanjye, ukandinda amakuba,
ugatuma mpanika indirimbo z’abarokowe.
IBANGONDIRIMBO RIBANZIRIZA IVANJILI (Yh 10, 27)
Alleluya Alleluya.
Nyagasam Yezu, uri Umushumba nyamushumba,
twumva ijwi ryawe tukagukurikira.
Alleluya.
IVANJILI
+ Mariko Mk 6,1-6
Muri icyo gihe, 1Yezu ajya mu karere k’iwabo, abigishwa be baramukurikira. 2Isabato igeze, atangira kwigishiriza mu isengero. Abenshi ngo bamwumve baratangara cyane bati « Biriya avuga byose abikura he ? Buriya buhanga afite, na biriya bitangaza akora, abikomora he ? 3Uriya si wa mubaji tuzi, mwene Mariya ; akaba umuvandimwe wa Yakobo na Yozeto, na Yuda na Simoni ? Na bashiki be ntitubatunze? » Ibyo bibabera intandaro yo kumwanga. 4Yezu arababwira ati « Nta handi umuhanuzi asuzugurwa uretse mu gihugu cye, muri bene wabo, no mu rugo iwabo. » 5Ntiyashobora kuhakorera igtangaza na kimwe, uretse gukiza abarwayi bakeya abaramburiraho ibiganza. 6Maze atangazwa no kutemera kwabo. Yazengurukaga insisiro zihegereye yigisha.


text:
ven.
19
oct.
2012
Basaseridoti,
Bihayimana,
Bakristu Bavandimwe,
1. Nshimishijwe no kubagezaho uru rwandiko rwo gutangiza ku mugaragaro gahunda yo kwizihiza « umwaka w’ukwemera » muri Diyosezi yacu ya Byumba.
2. Uyu mwaka w’ikenurabushyo uzashingira ku cyifuzo cya Nyirubutungane Papa Benedigito wa cumi na batandatu cy’uko abakristu b’isi yose bazirikana kandi bagacengera ukwemera kwabo. K’uburyo bw’umwihariko muri Diyosezi yacu tuzahuza uyu mwaka w’ukwemera na gahunda dusanganywe y’iyogezabutumwa ry’ingo, ku buryo uyu mwaka uzasiga ingo zacu zihumeka ukwemera kurangwa n’ibikorwa by’urukundo.
3. Nk’uko Nyirubutungane Papa Benedigito wa cumi na batandatu abidusaba, muhamagariwe kuzasomana ubwitonzi ibaruwa « Irembo ry’ukwemera » yandikiye abakristu b’isi yose.
Tuzashobora kwinjira mu irembo ry’ukwemera nidutega amatwi inyigisho ku Ijambo ry’Imana kandi umutima wacu ukemera kuyoborwa n’ingabire iduhindura bashya.
Nk’uko dushishikajwe n’ibyerekeye imibanire y’abantu, umuco n’imiyoborere, nidushyire imbaraga zirengejeho ku kwemera, tuyoborwe nako mubyo dukora byose.
4. Bakristu Bavandimwe, nk’uko Nyirubutungane abitwibutsa, Kiliziya ntishobora kwihanganira kwemera ko «umunyu uta uburyohe ndetse n’urumuri ngo rupfukiranwe »
( cfr Mt 5,13-16).
Uyu mwaka nubabere umwanya wo kwivugurura, maze mube abakristu bitari mu magambo gusa ahubwo murusheho kuba abakristu mu bikorwa no mu myifatire.
Nimukore kuburyo izi ntego z’uyu mwaka w’ukwemera zishinga imizi mu ngo zanyu :
Murajye mwibuka ko ivugururwa rya Kiliziya ryuzurizwa mu buhamya buturuka ku mibereho y’abemera; ukwemera kwanyu ni kubarange, maze ibikorwa byiza mukora bigaragare nk’imbuto nziza zeze kugiti cy’ukwemera.
5. Ni koko ukwemera gutuma twera imbuto, kuko gutera imitima yacu kurushaho kwizera kandi kukadufasha ubuhamya butanga ubuzima ; ukwemera gukingura umutima n’ubwenge by’abateze amatwi kugira ngo bakire umuhamagaro wa Nyagasani wo kwemera Ijambo rye, kugira ngo bahinduke abigishwa be. (Cfr Irembo ry’Ukwemera) Mutagatifu Agustini ahamya ko « abemera biyongeramo imbaraga uko bagenda barushaho kwemera ».
6. Umwaka w’ukwemera nubabere uwo kwisubiraho nyakuri no kwivugurura muri Nyagasani. Nubabere uw’ibyishimo n’urukundo. Igihe cyose ukwemera kwanyu kumvikana nk’igikorwa cy’urukundo kandi kukamamazwa nk’igikorwa cy’ingabire n’ibyishimo, ntikuzahwema kwiyongera.
7. Bakristu bavandimwe, kumenya amahame y’ukwemera mwahamije, mwahimbaje, mwabayemo, yayoboye isengesho ryanyu, ni ubutumwa kuri buri wese ndetse bikaba n’inshingano muri uyu mwaka w’ukwemera.
Indangakwemera mwavuze mubatizwa, mugomba kuyihorana k’umutima wanyu no mu bwenge bwanyu mukanayivuga mu ruhame. Ntimugomba kwibagirwa ko kumenya amahame y’ukwemera bidahagije. Igihe cyose umutima wanyu, iyo ngoro nyakuri y’Imana mu muntu, itakiriye ingabire ituma umuntu ahumuka, acengera kandi agasobanukirwa n’Ijambo ry’Imana yigishijwe, ahora mu mwijima.
8.Ukwemera kujyana n’ibikorwa bigaragara (Cfr Yk2, 14-23)
9. Uyu mwaka w’ukwemera dutangije ku mugaragaro muri Diyosezi yacu, uzarangwa n’ibikorwa bikurikira :
Isengesho : mu isengesho rya mugitondo na nimugoroba, mu ngo, mu miryango remezo no mu mashuri hazajya havugwa mo « CREDO (Indangakwemera) » kugira ngo ingingo z’ukwemera zizirikanweho kandi zimenywe, zibe umurage duha abana bacu.
Missa : mu missa zo ku cyumweru hazajya havugwa « CREDO » ku buryo bwumvikana kandi bufasha buri wese kuzirikana ku ngingo zigize indangakwemera.
Amasakaramentu : Gusubira mu masezerano ya Batisimu bizahabwa umwanya ukwiye ku bakristu bitabira ibyo birori.
Amahugurwa : Ndifuza ko abakristu bafite ubutumwa bwo kwigisha abandi, kimwe n’imiryango ya Agisiyo gatolika bazahabwa amahugurwa kuri «gatigisimu ya Kiliziya Gatolika ». Naho abasaseridoti n’abihayimana bakazakurikira amahugurwa ku nyandiko z’Inama Nkuru ya Vatikani II (Concile vatican II), kugira ngo inyigisho zikubiye muri izi nyandiko zihuzwe na gahunda y’ikenurabushyo.
Ishuri rya Tumenye Bibiliya: Rizahabwe ingufu mu maparuwasi yose.
Abakorerabushake : Ndifuza ko abakristu bagaragaza ubushake bwo kwitangira Kiliziya, bazahabwa amahugurwa kuri Kiliziya no ku nyigisho itanga ; maze ubwo ubumenyi bwabo bazabwifashishe mu guteza imbere Kiliziya kurushaho. Umuhango wo kwakira abazaba baragaragayeho ubushobozi n’ubushake wazaba mu birori byo gusoza umwaka w’Ukwemera mu rwego rwa Diyosezi ku wa 12 ukwakira 2013.
Inkunga : Abakristu mu rwego rwo kwibuka batisimu bahawe, bazatanga inkunga yo gushyigikira ibikorwa by’ikenurabushyo muri Diyosezi yacu , buri wese uko ashoboye ; mu gusoza umwaka bazamenyeshwa inkunga batanze n’icyo izakora.
Isanduku y’abakene: Buri paruwasi igomba kwita ku bakene bayo igashyiraho isanduku y’abakene kandi igatoza abakristu kugira icyo bashyiramo.
10. Umwaka uzasozwa mu rwego rwa Diyosezi ku wa gatandatu tariki ya 12 ukwakira 2013 kuri Diyosezi.
Muzagire umwaka mwiza w’ukwemera uzatuma tugera ikirenge mu cy’abakurambere bacu mu kwemera:
- Ku bw’ukwemera, Mariya yakiriye Ijambo rya Malayika maze yemera ubutumwa bumumenyesha ko azaba Nyina w’Imana, mu kumvira kurangwa n’ubwitange bwe (Lk 1,38).
- Ku bw’ukwemera, Intumwa zasize byose zikurikira Umwigisha (Mk 10,28) ; ku bw’ukwemera, bagiye mu isi hose bakurikije ubutumwa bahawe bwo kwamamaza Inkuru Nziza mu biremwa byose (Mk 16,15).
- Ku bw’ukwemera abigishwa bashinze ikoraniro rya mbere ry’abakristu bari bashishikariye kumva inyigisho z’intumwa, gusenga, guhimbaza ukarisitiya no gushyirahamwe ibyo batunze byose kugira ngo bafashe abavandimwe (Intu 2,42-47).
- Ku bw’ukwemera abahowe Imana bahaze amagara yabo kugira ngo bahamye ukuri kw’Inkuru Nziza yabahinduye, kand ikabaha kuronka ingabire ikomeye y’urukundo hamwe n’imbabazi bagiriye ababatotezaga.
- Ku bw’ukwemera abasore n’inkumi beguriye Kristu ubuzima bwabo, basiga byose kugira ngo babeho mu bwiyoroshye bakurikiza umugenzo mwiza bakesha Ivanjili wo Kumvira,Ubumanzi n’Ubukene, ibimenyetso bigaragaza icyizere n’urukundo dufitiye Nyagasani.
- Ku bw’ukwemera abakristu benshi batangiye igikorwa kigamije guharanira ubutabera, kugira ngo bashyire mu bikorwa ijambo rya Nyagasani waje kumenyesha ko abapfukiranwaga babohowe, no kwamamaza umwaka w’impuhwe za Nyagasani ku bantu bose (Lk 4,18-19).
- Ku bw’ukwemera, uko ibihe byagiye biha ibindi, abagabo n’abagore bo mu bisekuruza byose, bahamije ubwiza bwo gukurikira Nyagasani Yezu aho basabwa gutanga ubuhamya ku byerekeye ubukristu bwaboaho bari hose, mu rugo, mu kazi, mu mibanire yabo n’abandi, mu gukoresha ingabire bahawe no kurangiza imirimo bahamagariwe.
- Ku bw’ukwemera natwe turiho dutange umuganda wo kubaka Kiliziya kandi twubakire ingo zacu ku musingi w’ukwemera. (Cfr Irembo ry’Ukwemera)
Bikorewe i Byumba, ku wa 01 Ukwakira 2012, ku Munsi Mukuru wa Mutagatifu Tereza w’Umwana Yezu.
+ Servilien NZAKAMWITA
Umushumba wa Diyosezi ya Byumba


text:
Abaroma 4
Aburahamu atsindishirizwa no kwizera
1.Niba ari uko biri, twavuga iki kuri Aburahamu sogokuruza ku mubiri? 2.Iyaba Aburahamu yaratsindishirijwe nimirimo aba afite icyo yirata, ariko si imbere yImana. 3.Mbese ibyanditswe bimuvuga iki? Ntibivuga ngo Aburahamu yizeye Imana, bikamuhwanirizwa no gukiranuka? 4.Nyamara ukora ibihembo bye ntibimuhwanira no guherwa ubuntu, ahubwo abyita ubwishyu. 5.Ariko rero udakora ahubwo akizera Utsindishiriza abanyabyaha, kwizera kwe kumuhwanirizwa no gukiranuka, 6.nkuko Dawidi na we yeruye amahirwe yumuntu, uwo Imana ibaraho gukiranuka atabiheshejwe nimirimo ati 7.Hahirwa abababarirwa ibicumuro byabo, Kandi ibyaha byabo bigatwikirwa. 8.Hahirwa umuntu Uwiteka atazabaraho icyaha. 9.Mbese ayo mahirwe yasezeranijwe abakebwe bonyine, cyangwa nabatakebwe na bo? Ko tuvuga tuti Kwizera kwa Aburahamu kwamuhwanirijwe no gukiranuka? 10.Kwamuhwanirijwe ryari? Ni ubwo yari yarakebwe, cyangwa ni ubwo yari atarakebwa? Si ubwo yari amaze gukebwa, ahubwo yari atarakebwa. 11.Bukeye ahabwa ikimenyetso cyo gukebwa, kuba ikimenyetso cyo gukiranuka kwavuye kuri kwa kwizera yari afite atarakebw, a kugira ngo abe sekuruza wabizera bose, nubwo baba batakebwe ngo na bo babone kubarwaho gukiranuka, 12.na we abone kuba sekuruza wabakebwe. Nyamara si abakebwe gusa, ahubwo ni abagera ikirenge mu cya sogokuruza Aburahamu ku bwuko kwizera yari afite atarakebwa, 13.kuko amategeko atari yo yahesheje Aburahamu cyangwa urubyaro rwe isezerano ryuko azaragwa isi yose, ahubwo yariheshejwe no gukiranuka kuva ku kwizera. 14.Abiringira amategeko iyaba ari bo baragwa, kwizera kuba guhindutse ubusa niryo sezerano na ryo rikaba ripfuye, 15.kuko icyo amategeko azana ari umujinya, ariko aho amategeko atari nta gicumuro kihaba. 16.Ni cyo gituma byose biheshwa no kwizera ngo bibe ibyubuntu, iryo sezerano ribone uko rikomerezwa urubyaro rwose. Nyamara si urwabakomeza amategeko gusa, ahubwo ni urwabafite kwizera kwa Aburahamu ari we sogokuruza wa twese, 17.(nkuko byanditswe ngo Nkugize sekuruza wamahanga menshi) imbere yIyo yizeye, ari yo Mana izura abapfuye, ikita ibitariho nkaho ari ibiriho. 18.Aburahamu uwo yizeraga yiringiye ibitakwiringirwa, ngo abe sekuruza wamahanga menshi nkuko byavuzwe ngo Urubyaro rwawe ni ko ruzangana. 19.Kandi nubwo abonye umubiri we umaze gusa nupfuye kuko yari amaze imyaka nkijana avutse, akabona na Sara yaracuze, kwizera kwe ntikuragacogora, 20.ahubwo abonye isezerano ryImana ntiyashidikanishwa no kutizera, ahubwo akomezwa cyane no kwizera ahimbaza Imana, 21.amenya neza yuko ibyo yasezeranije ibasha no kubisohoza. 22.Ni cyo cyatumye bimuhwanirizwa no gukiranuka. 23.Icyakora ntibyanditswe ku bwe yuko byamuhwanirijwe no gukiranuka, 24.ahubwo no ku bwacu abazabiheshwa nuko twizeye Iyazuye Yesu Umwami wacu, 25.watangiwe ibicumuro byacu akazurirwa kugira ngo dutsindishirizwe.
Uri gusoma Abaroma igice cya:


text:
Icya bigusaba ngo witwe intwari mu bwami bw’Imana
Muri rusange abantu bakunda kuba intwari, gushimwa no kugira ishema muri rusange, cyane ko muri kamere muntu habamo kuba hejuru y’abandi no kuvugwa neza. Mu isi hari ibyo usabwa ngo witwe intwari, ariko akenshi ntabwo aba ibigufitiye inyungu ku giti cyawe, ahanini bigusaba guharanira inyungu z’abandi, rimwe na rimwe bikagusaba kumena amaraso yawe ku nyungu rusange z’abandi bantu.
Mu bwami bw’Imana bijya gusa, kuko umuntu udashobora kwihanganira ibyo acamo, ngo abashe kwitanga ubwe ku nyungu z’ubwami bw’Imana ntashobora na gake kwitwa intwari mu bwami bw’Imana.
Iyo usomye Bibiliya, cyane mu gitabo cy’Abaheburayo, ubona intwari zo kwizera, Imana yirata bose bihanganiye imibabaro y’uburyo butari bumwe, ntibatinya kwikorera imisaraba itandukanye ariko bagahamya Imana.
Yozefu Yarageragejwe ajyanwa no muri gereza, ariko kubw’umuyoboro w’inzozi ze aza kuvamo aba igisonga cy’umwami, niho yaboneye igisubizo cy’Imana gitangaje. Ibi byose byabaye kuri Yozefu bitwereka ko Imana yari iri kumwe nawe, yakomeje guhamya Imana, ubu Imana ntiterwa isoni zo kwitwa Imana ye.
Pawulo yigeze guhugura Timoteyo amusaba kuba umusirikare mwiza kandi akihanganira imibabaro.
2Timoteyo 2:1-7 Nuko rero mwana wanjye ukomerere mu buntu bubonerwa muri Kristo Yesu, kandi ibyo wanyumvanye imbere y’abahamnya benshi, ubimenyeshe abantu bo kwizerwa bashobora kubyigisha abandi, ujye ufatanya nanjye kwihanganira imibabaro, nkuko bikwiriye umusirikare mwiza wa Kristo Yesu.
Ntawaba umusirikare kandi ngo yishyire muby’ubu bugingo ngo abe akinejeje uwamwandikiye ubusirikare, kandi iyo umuntu ashatse kurushanwa mubikino ntahabwa ikamba, kereka uwarushanyijwe nkuko bitegetswe.
Nubwo kandi waba uri mu bibazo cyangwa mu bisubizo, kugirwa uw’imbere ibwami kwa Yozefu ntabwo byamuteye kwibagirwa Imana, ahubwo yarayihamije imbere y’umugore wa Potifari, bimuviramo no kujugunwa mu nzu y’imbohe ariko ntibyamuciye intege yakomeje guhamya Imana.
Byarangiye Potifari asobanukiwe ko Yozefu arimo umwuka w’Imana, amaze kurotora inzozi z’Umwami.
Ubuzima bwa Dawidi, Daniyeli n’abandi benshi babaye intwari barahamya, baca mu bikomeye ariko Imana ikomeza kwitwa Imana mu buzima bwabo.
Nawe tekereza neza niba uramutse utakiriho wakwitwa intwari yo kwizera. Bibiliya ikuraho inzitwazo zose twagira ikatubwira ngo ubwo hari ababibashije byadusigiye umwenda natwe wo kubiharanira. Umva uko ijambo ry’Imana ryanzura nyuma yo kuduha urutonde rurerure rw’ababaye intwari zo kwizera:
Nuko natwe ubwo tugoswe n’igicucu cy’abahamya bangana batyo, twiyambure ibituremerera byose n’icyaha kibasha kutwizingiraho vuba, dusiganirwe aho dutegekwa twihanganye,….. Abaheburayo 12:1
Imana iturengere kandi itubashishe mu izina rya Yesu, Amen.


text:
Imbaraga z’icyaha zifite ingufu cyane. Gusa ariko, usibye Imana yonyine, ntawundi muntu washobora gutsinda icyaha cyangwa urupfu! None se, niba Imana yonyine ari yo ibasha kunesha urupfu n’icyaha, kuki abantu bagerageza kurebanaho, bacirana Imanza mu mitima, bahangana n’ibintu bishora guhangarwa n’Imana yonyine?
Nta muntu udakora icyaha, ariko nta n’umwe ushobora ugira umwete wo kuganira ku ntege nke ze. Nta muntu n’umwe ufite ubudahangarwa ku cyaha, uko ni ukuri k’ubuzima tubayemo buri munsi.
1 Yohana 1:8 “Nituvuga yuko ari nta cyaha dufite tuba twishutse, ukuri kuba kutari muri twe.”
1 Petero 5:6 “Nuko mwicishe bugufi muri munsi y’ukuboko gukomeye kw’Imana, kugira ngo ibashyire hejuru mu gihe gikwiriye.”
Niwisanga urimo gutekereza ku bantu bitewe n’ibyo bagenda bakuvuga cyangwa bagusebya, ntukabatakazeho umwanya, kabone n’ubwo baba bakora ibishoboka byose kugira ngo bakurwanye, ntukabateho umwanya wawe ngo ubarenganye, ahubwo ujye ubasengera ubafitiye urukundo rwinshi, kandi wibuke Ubuntu Imana yakugiriye.
Mu Abakolosayi 3:13 habasaba kwihanganirana kandi mukababarirana ibyaha igihe cyose mugize icyo mupfa hagati yanyu. Nk’uko Umwami wacu yabababariye, abe ari ko namwe mubabarirana. Kandi mugire umwete wo gukomeresha ubumwe bw’Umwuka umurunga w’amahoro (Abefeso 4:3).
Matayo 18: 15-17 “Mwene so nakugirira nabi, ugende umumenyeshe icyaha cye mwiherereye, nakumvira uzaba ubonye mwene so. Ariko natakumvira umuteze undi cyangwa babiri, ngo ‘Ijambo ryose rikomere mu kanwa k’abagabo babiri cyangwa batatu.’ Kandi niyanga kumvira abo uzabibwire Itorero, niyanga kuryumvira na ryo, azakubeho nk’umupagani cyangwa umukoresha w’ikoro.
2 Abakolinto 7:10 “Agahinda ko mu buryo bw’Imana gatera kwihana kuticuzwa, na ko kukazana agakiza, ariko agahinda ko mu buryo bw’isi gatera urupfu.”
1 Johana 1:5-7 “Imana ni umucyo kandi muri yo nta mwijima na muke uharangwa. Nituvuga yuko dufatanije na yo tukagendera mu mwijima, tuba tubeshye tudakurikiza ukuri, ariko rero iyo tugendeye mu mucyo nk’uko na yo iri mu mucyo, tuba dufatanije ubwacu kandi amaraso ya Yesu Umwana wayo atwezaho ibyaha byose.” Nitureke gucira imanza mu mitima kugira ngo namwe mutazazicirwa.


text:
Gukurikira Twagiramungu si ubuhumyi nkuko Abahutu benshi babitekereza.
Nasomye inyandiko yanditswe na Darius Sunray Murinzi, isohoka ku IKAZE IWACU, iyo nyandiko ikaba ifite umutwe ugira uti : Umugambi wo guca FDLR Umutwe : Politiki na Diplomatie ntibivuga gutera amacumu mu mugongo wa jenerali Byiringiro. Birambabaje kuba ngiye kugusubiza munyandiko, kuko njye ubusanzwe simbikunda, ibyari kuba byiza kwari ukwicara tukabiganiraho, ukambwira ibyo unenga Twagiramungu, nkakubwira ibyo mushima, twari kuva aho twicaye hari icyo twumvikanyeho.
Reka rero twemere uko tubaye, tubiganirire kuri izi mbuga zikemura bike, zigateza ibibazo byinshi. Gusa sinazigaya cyane kuko twagiye kuzibona twari twarabuze aho tuvugira. Leta ya Kagame yaduteyemo urwikekwe rutuma abantu batabasha kwicara ngo baganire, abanenga binigure, n’abashima babone aho bavugira. Ngarutse rero kunyandiko yawe, natangajwe no kumva urambiwe abavuga neza Twagiramungu (abo wita Abambari be) kandi nanjye aho nicaye aha, ndambiwe abahutu bicara bari gucagagurana, barwanyana, aho kurwanya Kagame n’agatsiko ke kayogoje u Rwanda n’akarere kose.
Icyambere nshima Twagiramungu ni uko atameze nkamwe. Kurwanya Kagame ni intambara ndende, kandi itugoye twese, ariko iyo mwongeyemo umuzigo wo kurwanyanya hagati yanyu, abari babatezeho amakiriro barabihirwa cyane ! Niba koko Twagiramungu ari ingambanyi nkuko ubivuga (bikaba biba no mu kanwa k’abahutu benshi), bikaba binaba inzitizi ku gikorwa cyose cyatuma abo bahutu bishyira hamwe ngo twikize ubutegetsi bwa Kagame n’agatsiko ke, ndagirango mbwire abahutu bose ngo : «Utaribeshya mu buzima bwe azahaguruke maze atere Twagiramungu ibuye rya mbere ». Twese ubugome n’uburiganya bw’inkotanyi twagiye tubuvumbura buhoro buhoro, tubumenya cyane muri iyi minsi aho bamwe mu nkotanyi bahungiye bakagenda batubwira utubanga twabo duke duke.
Kuba rero Twagiramungu yaba yarabibeshyeho, njye simbibona nk’ikibazo cyamushyira mu kato, ngo kimuheze muri uru rugamba rukomeye, rutugoye twese rwo guhirika ubutegetsi bw’agatsiko k’inkotanyi. Byari kuba byiza kandi wowe Darius ushoboye kuturatira umuhutu (umunyepolitiki) w’intangarugero wemera kandi utaribeshye ku Nkotanyi uzadufasha kuva muri aka kandare twashyizwemo na Kagame, bityo Twagiramungu ukamushyira hasi!
Muvandimwe Darius rero, ntabwo dukurikira Twagiramungu buhumyi, Twamushimye ubutwari budafitwe na benshi mubabaye muri leta ya Habyalimana (uretse ko we nta mwanya w’ubuyobozi yigeze agira muri iyo leta), tumushima ko atirirwa aryana n’abahutu, tumushima ubunararibonye muri politike bufitwe na bake. Niba ushaka ko dukurikira umuntu utagwa mu makosa rero (kubeshywa), ntabwo tuzamubona kandi nawe iyaba wari umuzi uba wamuturatiye, niba bimeze gutyo (kuri wowe) ubwo tugomba kwicara, inkotanyi « zidakora amakosa ! » zikatuyobora ubuziraherezo ! Ese ko Kagame yishe Karegeya akanabyigamba, Nyamwasa agahunga kubera uwo Kagame, ariko ba Tito Rutaremera b’inararibonye za FPR bagakomeza bakamukurikira? Igisubizo nuko Abatutsi bazi icyo bashaka «Ubutegetsi » [peu importe le prix].
Darius rero n’abandi mukibona Twagiramungu nk’ikibazo mu rugamba rwo gukura agatsiko k’ubutegetsi, nabagira inama yo kubanza mukamenya icyo mushaka. Niba kandi uri intore igamije kurangaza abahutu, urimo kudutesha igihe kuko akababaro Abahutu bafite ntikakagombye gutuma bakwumva. Ndasaba abasomyi kumbabarira kubera imvugo ikarishye nakoresheje ; hari amagambo tutari dukwiye kwongera kwumva nyuma y’ibibera mu Rwanda no mu karere k’ibiyaga bigari.
Nsoreje rero kuri aya : Ndagira ngo abahutu bazabanze bamenye uwo barwana nawe ubundi bajye batangira urugamba, naho abakirwanya Twagiramungu nyuma y’imyaka 25 inkotanyi zica abantu, muradutesha umwanya!
Umutoni Solange, commissaire muri RDI


text:
Rwanda | Nyamagabe: Abakora muri VUP mu murenge wa Kaduha ngo bimirije imbere kwizigamira.
Abaturage bo mu murenge wa Kaduha wo mu karere ka Nyamagabe bakora muri VUP baratangaza ko icyo bashyize imbere ari ukwizigamira kugira ngo amafaranga bakorera azabashe kugira icyo abasigira no mu gihe uyu mushinga wa VUP uzaba wararangiye.
Aba baturage bavuga ko bategereje kugera kuri byinshi bakesha amafaranga 1,000 bazajya bakorera ku munsi harimo kwikenura mu ngo, dore ko abenshi mu bakoramo babarizwa mu cyiciro cy’abatindi ndetse n’abatindi nyakujya, ariko ngo kuko bamaze kumenya ibyiza byo kwizigamira bazajya bazigama amafaranga 100 ku munsi.
Nikuze Yudesi ni umwe mu bagore twasanze bavuye ku mirimo yabo muri VUP. Ubwo twaganiraga yagize ati: “Nzayakoresha nko mu bwizigame, mu bwisungane muri mitiweli, no kwikenura mu rugo”.
Nikuze akomeza avuga ko mu mafaranga igihumbi bakorera ku munsi bazajya bazigama ijana, bityo mu gihe bazaba bahembwe bakaba bazi neza ko hari ubwizigame bagomba gusiga buzabagoboka mu gihe kiri imbere.
Gahunda yo kwizigamira kandi uyu mugore ayihuriyeho na mugenzi we bakorana muri VUP witwa Habimana Bikerinka. Avuga ko mubyo ateganya gukora ikiza ku isonga ari ukwizigamira buri gihe uko yahembwe kugeza ubwo akazi kabo kazarangira.
Aba baturage kandi bemeza ko kwizigamira ari igikorwa cy’ingenzi kuko iyo umuntu ageze mu bibazo ubwizigame bwe bumugoboka, mu gihe utarizigamiye atabona aho ahera agira icyo yifasha.
Karimunda Callixte, perezida wa komite nshingwabikorwa ya VUP mu murenge wa Kaduha atangaza ko iyi gahunda ya VUP n’ubwo imaze igihe gito itangiye bayitegerejeho byinshi mu rwego rw’iterambere, kuko abaturage bazabasha kujya binjiza amafaranga bakabasha kwikenura ndetse hakaba hari gahunda yo kuzigama kugira ngo uyu mushinga uzagire icyo ubasigira mu gihe uzaba wararangiye.
Karimunda akomeza avuga ko babakanguriye umuco wo kwizigamira ndetse bakaba barabafashije gukora koperative bazajya bizigamiramo ijana ku munsi kugira ngo bazabashe kugira umushinga bakora uzagira aho ubageza.
Aba baturage barasabwa gukunda akazi bakumva ko aribo bikorera kandi bagaharanira kugira icyo bageraho.
Mu murenge wa Kaduha batangiye bahinga ahazaterwa urutoki ku buso bungana na hegitari 30 ndetse bakaba baranatangiye gukora imihanda itari imeze neza, gusa gahunda zo gutanga inkunga y’ingoboka no kuguriza abafite imishinga iciriritse ntibiratangira ariko ngo bizaza mu minsi ya vuba.
Imirenge igera ku icyenda y’akarere ka Nyamagabe iri muri gahunda ya VUP naho umunani isigaye ikazahabwa amafaranga yose yajyaga akoreshwa muri gahunda y’ubudehe mu karere kose, bityo imirenge yose uko ari 17 ikaba ifite imishinga iha abaturage akazi.


text:
Rwanda | Nyagatare: Ubuyobozi bwatangiye ibiganiro n’abanyamabanki ngo bajye gukorera muri Centre ya Gihengeri
Nyuma y’aho abaturage bagaragarije impungenge z’umutekano w’amafaranga yabo ndetse n’ubuzima bwabo kubera abajura bakunze kwibasira centre ya Gihengeri yo mu Murenge wa Mukama mu Karere ka Nyagatare bugamije gusahura amafaranga, ubuyobozi bw’ Umurenge wa Mukama buratangaza ko bwatangiye ibiganiro n’abanyamabanki bukaba bufite icyizere ko mu gihe kitarambiranye amabanki azaba yatangiye kuhakorera. Mu kiganiro n’abaturage batuye muri... Read More


text:
Jun 19, 2016 Adolphe Mitali Imyidagaduro 0
Mu Nyandiko yanditswe na Landon Schott, akaba yarayise “ Ese indirimbo z”isi zibereye abakristo? ,(Is Secular Music OK for Christians?); Landon avuga ko mu myaka 15 amaze akora umurimo w’Imana wo kuyobora urubyiruko, n’abandi bakristo b’ibikwerere, yagiye ahura kenshi n’ikibazo cyo gushaka kumenya niba bikwiye ko abakristo bajya mu by’umuziki witwa uw’isi.
Landon avuga ko igisubizo yakunze gutanga ari iki :” Mu ntambara ihanganisha Mwuka na Kamere, hatsinda icyo umuntu yitayeho kugaburira cyane”
Landon akomeza auga ko yakomeje gutangazwa no kubona ko urubyiruko rwinshi rw’abakristo rutazi amazina y’ibitabo bigize Bibiliya, habe no kumenya amagambo y’ibanze y’icyo Gitabo; ariko bakamenya amagambo yose agize indirimbo yo mw’isi igezweho.
Ubu muri iki gihe byabaye ibisanzwe ku rubyiruko rw’abakristo kwinjira mu muziki w”isi, ndetse ubu hari n’abayobozi b’amatorero babyemera., Ibi nkaba narabyanditseho mu gitabo nise, Jesebel, The Witch is back, cyasobanurwa ngo Yezeberi, Umupfumu cyangwa Ikibi cyagarutse. Uwo ni Landon ubivuga.
Landon akomeza agira ati: “ Ntabwo ndi umwe mu bavuga ko abaririmbyi baririmba indirimbo z’isi ari abasatani, ibyo nkuko byagiye bivugwa kuri ba Elvis, Madonna cyangwa se Lady Gaga, Mu byukuri nizera ko aba bahanzi Imana ibakunda ikaba yaranohereje Umwana wayo kubapfira. Ariko na none nemera ko kwigomeka kwabo, kwabaye intandaro yo gukoreshwa na Satani, mu kuririmba indirimbo zitsembye ubugingo bw’amamiliyoni y’abantu. Igishishanyije ariko kurushaho nuko abakristo batangariza abo baririmbyi mu binyamakuru, ko bakunda indirimbo zabo, ko babashyigikiye maze bakajya no mu bitaramo byabo. Ibi babikora bitwaje ko baba bashaka kubereka urukundo rwa Kristo . Kwerekana urukundo rwa Kristo nanjye ndabyemera, ariko mu gihe bidafunyanze ukuri”Urukundo rugizwe n’ibice bibiri, ubuntu n’ukuri, kujya rero muby’isi kw’abakristo kariya kageni ni ukubura ubushishozi.”
Landon avuga ko mu kiganiro yaherutse kugirana n’umwe mu ba Pasteri bayobora urubyiruko, uyu yamubwiye ko biruhije kubwira urubyiruko kutajya muby’izo ndirimbo, bitewe nuko abo bana babona ababwirizabutumwa b’Ibyamamare bakunda, bashyigikira ku mugaragaro izo ndirimbo, bakanifotoza bagiye muri ibyo bitaramo.
Ikibazo iyo urebye si n’icyo kuvuga ko indirimbo zimwe ari iz’isi izindi zikaba izihimbaza Imana, ahubwo ikibazo nuko ziriya ndirimbo zitejejwe.Ese wavuga ute ko ushyigikira indirimbo z’isi, witwaje ko ngo uba wereka aba baririmbyi urukundo Rwa Kristo, mu gihe uzi ko izo ndirimbo zamamaza ubusambanyi, urukundo rw’amafaranga, amagambo ateye isoni no kuvumana? Umuhanuzi Ezekiyeri atubwira gutandukanya ibyejejwe n’ibitejejwe. Ezekiyeri 44:23, Hagira hati”Bajye bigisha ubwoko bwanjye gutandukanya ibyera n’ibitejejwe, kandi babumenyeshe ibyanduye n’ibitanduye.
MITALI Adolphe
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Ukuboko kw’ Imana kuracyakora ibitangaza.
Dore ukuboko k’Uwiteka ntikwaheze ngo ananirwe gukiza, n’ugutwi kwe ntikwapfuye ngo ananirwe kwumva. Ahubwo gukiranirwa kwanyu niko kwabatandukanije n’ Imana yanyu, n’ibyaha byanyu nibyo biyitera kubima amaso ikanga no kwumva (Yesaya 59 : 1-2)
Imana yacu ,Uwiteka, ni umutabazi ni umufasha utabura kuboneka mu byago no mu makuba. Uwiteka akunda abantu be, ni umurengezi kandi ni Umunyembabazi. Bibiriya iratubwira ngo iyaba ubwoko bwanjye bunyumvira, iyaba abisirayeri babaga mu nzira zanjye natsinda ababisha babo vuba ngahindurira ukuboko kwanjye ku babarwanya.
Inzitizi ya mbere ituma Imana itihutira gutabara umuntu ni ibyaha aba afite. Iyo ufite ibyaha, uba warishyiriyeho urukuta rugukingiriza rukabera inzitizi Imana mu buryo bwo kugutabara. Tuvuze gutyo, ntabwo tuba tuvuze ko impamvu utari wava mu kigeragezo urimo ari uko ufite ibyaha.Oya ! Hari igihe uba mu kigeragezo ari ishuri ry’Imana atari ukubera ibyaha wakoze, ahubwo hari ibyo Imana ishaka kukwereka utari uzi ibinyujije mu kugeragezwa. Wowe ufite intambara n’ibigeragezo ukaba wumva umutima utagucira urubanza, uhumure n’ibona ushyitse izakwambutsa inyanja y’ibigeragezo ufite, witinya.
Ukuboko kwayo ntikwaheze ngo inanirwe gukora. Niba ubona iwawe bwije ari mu gicuku, ntutekereze ko n’ahandi hose ariko bimeze. Wowe uri mu gihe cyawe cyo kugeragezwa, ariko ntabwo yakuretse, ntabwo yakwibagiwe n’ubwo bimeze bityo. Komera kandi wihangane uzabona kugira neza kw’Imana.
Mu bijyanye n’icyo ugomba gukora, rinda umutima wawe, irinde gukora ibyaha, iyeze uko umutima ukwibukije ko ibyo ukoze atari byiza. Kwiyeza ni ugusaba amaraso ya Yesu akakweza. Bikorwa buri gihe cyangwa buri saha. Kwiyeza ni igikorwa kibera hagati yawe na Yesu. We azi ibikunanira abasha kukweza no kugukiza burundu ibyo byaha uhora ugwamo buri munsi.
Wowe ufite ibyaha, ihane Umwami Yesu arakubabarira. Uvuye muri ibyo byaha wabona kugira neza kw’Imana, yaguha amahoro ukaryama ugasinzira, ukaba amahoro rwose. Mwakire nk’Umwami arakubabarira. Mwemerere ategeke ubugingo bwawe, uzaba amahoro uri mw’isi kuko muzaba mwabaye inshuti azajya agutabara.Ubu ntufite umurengezi kubera ibyaha, ariko wemereye Yesu ukamwakira, ukamuha umwanya mu buzima bwawe, yabasha kubushyira ku murongo mwiza.
Ndagusaba kwakira Yesu, akubere umukiza, uhereye uyu munsi uraba ufite umurengezi, kandi azaguha n’ubugingo buhoraho wimane nawe mu bwami bwe, iteka ryose. Amen !


text:
Abaturage bo mu Murenge wa Shyira mu karere ka Nyabihu n’uwa Matyazo muri Ngororero baratangaza ko iyangirika ry’ikiraro cya Rubagabaga cyabahuzaga ryabadindirije iterambere. Abaturage kandi bavuga ko kugeza ubu batumva neza niba inzego nkuru zirebwa n’iyubakwa ry’ibikorwaremezo mu Rwanda zibizi bahereye ku kamaro ikiraro cya Rubagabaga cyari kibafitiye.
Aba barasaba inzego bireba kugisana kugira ngo bave mu bwigunge kandi barusheho kunoza ubuhahirane n’ubucuruzi bwabo.
Muhawenimana wo mu Murenge wa Shyira we yagize ati “Rwose sinibaza niba Perezeda azi ukuntu abantu bo muri aka gace babayeho imyaka icumi yose tuvogagira amazi, iterambere ryacu ryaradindiye, azatubabarire adusure iki kibazo agikemure.”
Ikiraro cya Rubagabaga kigaragara nk’irembo rihuza uturere twa Nyabihu, Ngororero, Muhanga ndetse na Gakenke bitandukanywa n’umugezi wa Mukungwa.
Abaturage bavuga ko hashize imyaka 10 icyo kiraro gicitse bikaba byarabagizeho ingaruka .
Muri ako gace hera imyaka itandukanya by’umwihariko ibitoki, imyumbati n’ibisheke byinshi.
Icyo kiraro cya Rubagabaga cyaciwe n’amazi ava mu migezi ya Ramba na Gaseke mu misozi miremire ya Ngororero, bimwe mu byuma byari bicyubatse biracyahari.
Abaturage bavuga ko inzego zirebwa n’iyubakwa ry’ibikorwarememezo ari byo zaheraho zikongera kugisana bakava mu bwigunge.
Aba baturage bavuga ko Rubagabaga hahoze umuhanda wabahuzaga ndetse ukabafasha guhahirana n’utundi turere ku buryo bworoshye (umuhanda wacaga ku kiraro cya Rubagabaga).
Kuri ubu icyo kiraro cyaracitse abaturage bambuka bavogagira mu mazi ngo imvura yaba yabaye nyinshi ingendo zigahagarara kuko amazi aba yabaye menshi cyane kandi afite imbaraga za twara umuntu.
Nsengimana wo mu Murenge wa Matyazo waganiriye n’ikinyamakuru Izuba Rirashe dukesha iyi nkuru, ubwo yari yaje kurema isoko yagaragaje ko iterambere ryabo ryasubiye inyuma cyane bitewe n’iki kiraro.
Umwe mu baturage bakoresha iyi nzira barema isoko yagize ati “Aya mazi ajya atembana abantu iyo wihaye gucamo ntambaraga ufite arakumanura, kuko aherutse gutembana umugore uhetse,umwanawe arapfa.”
Ati “Iyo umuntu aje kurema isoko bisaba kuvogagira amazi cyangwa bakamuheka mu mugongo, iyo amazi yabaye meshi rero nta muntu urema isoko kuko ntiwayacamo yagutwara.”
Ngo isenyuka ry’icyo kiraro cya Rubagabaga ryabateye ubukene n’ubwigunge kuko nta muhanda uhari uhuza abo hakurya n’abo hakuno.
Musenga we yagize ati “Ubu imodoka zacaga kuri iki kiraro zarahagaze ntitukibona abagura imyaka yacu mbese ubuzima bwabaye bubi.”
Umurenge wa Matyazo muri Ngororero ni umwe mu yo abaturage bawo bemeza ko bungukiraga ku buhahirane n’ubucuruzi bwambukaga Rubagabaga.
Ubuyobozi bw’iyo mirenge na bwo bwemeza ko ibyo abaturage bavuga ari ukuri ku buryo inzego zirebwa n’ibikorwaremezo zagisana kuko cyari gifitiye runini uturere twa Nyabihu, Ngororero na Muhanga.
Umunyamabanga Nshingwabikorwa w’Umurenge wa Matyazo, Etienne Habiyakare, na we yavuze ko iki kiraro ari kimwe mu byadindije iterambere ry’aba baturage.
Anavuga ko kuba icyo kiraro cyarahuzaga uturere tune twadikanye byagombye kumvikanisha akamaro kacyo kigakorwa.
Habiyakare yagize ati “Iki kiraro cyatengushye Abanyarwanda muri rusange, inzego nkuru za Leta ni zo zakemura ikibazo zikongera kugisana kuko ari irembo rihuza Intara y’Amajyaruguru, iy’Iburengerazuba ndetse n’iy’Amajyepfo ikabyungukiramo bya hafi binyuze mu karere ka Muhanga byegeranye.”
Ibi kandi bishimangirwa n’ubuyobozi bw’impande zombi yaba Akarere ka Ngororero n’aka Nyabihu bose bavuga ko kiriya kibazo cy’iyangirika ry’ikiraro cya Rubagabaga kibarenze ko ahubwo bacyeguriye Minisiteri y’ibikorwa remezo.
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Bitewe n’imiterere y’akarere ka Nyabihu, hari abivuriza ku bitaro bya Shyira biri mu murenge wa Shyira, bavuga ko bakora urugendo byibura rw’amasaha abiri, bikabavuna cyane.
Mukandori Fortune umubyeyi twasanze amaze kubyarira mu bitaro bya Shyira, asobanura ko kugera kwa muganga ari imvune ikabije, kandi umuntu aba aje n’ubundi atameze neza.
Yagize ati “Kugirango ngere hano nabanje kwambuka uruzi rwa nyabarongo, ubundi ntega igare ringeza muri Vunga, nterera umusozi mbona ngeze hano nka sa munani kandi naje kare.”
Ibitaro bishya bya Shyira birimo kubakwa muri santere ya Vunga hafi y’umuhanda munini, bavuga ko bizabaruhura ingendo kuko ho hanagendetse neza, ahandi bakoraga ibitrometero birenga 10 hanagendetse nabi.
Mukandori akomeza agira ati “Urumva ibyo barimo kubaka muri Vunga bizadufasha kubera ko nk’ababyeyi nkatwe ntabwo tuzajya turuha, ushobora gutega nkiryo gare rigahita rikugeza imbere y’ibitaro utagombye guterera agasozi”.
Ruhetamacumu Eugene uhagarariye inkeragutabara zirimo kubaka ibitaro bishya bya Shyira, asobanura ko murwego rwo kwihutisha imirimo byahawe ingabo.
Avuga kandi mu kwezi kwa kabiri uyu mwaka wa 2017 bazaba barangije.
Ati “ibanga ni uko dukora amanywa n’ijoro, ikindi nta bunebwe burimo dukora nyine nk’abasirikare.
Abenshi ubona ni abantu bahoze mu ngabo n’abahoze mugicengezi n’abaturage bino aha nibo bakora, kandi abantu bino n’abakozi pe”.
Ibitaro bishya bya Shyira byubatse mu buryo bugezweho, imirimo yo kubyubaka ikazarangira itwaye hafi miriyari enye z’amafaranga yu Rwanda.
Uretse kwakira abarwayi baturutse mu mirenge itandukanye igize akarere ka Nyabihu, ibitaro bya Shyira binakira abarwayi baturuka mu turere twa Ngororero, Gakenke, na Muhanga.


text:
"Imana ikorera mugihe cyayo!"
Aburahamu ubwo yasezeranwaga umwana yaravuze ati "Mbese Umwana azabyarwa n’umaze imyaka ijana avutse, Kandi na Sara umaze imyaka 90 yabyara"? Itangiriro 7:17-18
Ariko nubwo byagaragaraga nk’ibidashoboka, bifite n’impamvu zifatika, mu gihe gikwiriye byarasohoye kuko Imana ivuga ibyo ishoboye. Ntacyo bimara gukica integer cyangwa kwirwanirira kuko ibyo ntibyatuma Imana ikora hataragera, ikiza ni ukuyitegereza dukiranuka kandi twizeye.
Naho abantu batakwifuriza ibyiza, naho bagerageza kukuvuma ntibikuraho icyo Imana yakuvuzeho!
Umunsi umwe Balaki yashutse balamu ngo avume Abisrayeli ariko kuko bari mu gihe cy’Uwiteka, yajya kuvuma bikanga akabahesha Umugisha! Kuko Imana ntivuguruzwa, Ibyo yavuze no gukora ntizabikora? Kubara23:19-20
Ntakinanira Data, ba mu gihe cyawe neza ukiranuka ibisigaye ubiharire Imana, ntawe isaba inama iyo igiye gusezeranya, nta n’uwo yaka inkunga iyo igiye gusubiza, irihagije .
Tegereza igihe cyayo gisange ukibihagazemo.
Pastorviva.pcm@gmail.com POWER OF CHANGE MINISTRIES


text:
Muri iki gihe turi mu ntangiriro z’umwaka cyane mu minsi ibanza, kiba ari igihe abantu bose wumva banyotewe no kumenya ibizaba mu mwaka utangiye, abandi bagafata umwanya bagashima Imana, ari nako n’abandi bishimisha mu buryo butandukanye, bose bagamije kwishimira ko barangije umwaka bakiriho.
Icyakora na none nubwo ibi byose biba, iki gikwiye kuba igihe umuntu asubiza amaso inyuma agatekereza ku mezi 12 ashize n’amasomo yizemo, uko yayitwayemo, uko wagenze, nibyo bitanga umurongo wo kwitegura neza kuba mu mwaka ukurikiyeho.
Ibi nibyo ukwiye gutekerezaho
1. Ni ibiki wishimira mu mwaka w’2015? Aha ushobora kwandika bitewe n’uko umwaka wakugendekeye. Bishobora kuba bito cyangwa binini, bishobora kuba ari ibintu wakorewe n’abantu bakugiriye neza, washaka ugafata umwanya wo kubashimira ukanabibabwira. Mu by’ukuri abantu ntibavumbura ko uzirikana uruhare rwabo rwiza mu buzima bwawe. Ukwiye gusubiza amaso inyuma ukareba ibyo wishimira n’abagufashije kugera ku nzozi zawe.
2. Ni gute Imana yavuganye nawe mu w’2015 kandi wayumviye gute? Kenshi abantu batangirana umwaka urutonde rw’ibyifuzo. None wowe ibaze ni gute Imana yagusubije? Ese ubundi ubusabane bwawe n’Imana bwari ku ruhe rwego? Reba amasomo yose yakwigishije, uburyo yavuganyemo nawe n’uko wabyitwayemo.
3. Uruhare rwawe mu buzima bw’abandi rwabaye uruhe? Hari igihe umuntu abaho yirebaho gusa, ariko ukwiye kwibaza icyo wamariye abandi mu mwaka ushize. Icyo abandi bakwibukiraho, icyo itorero ubarizwamo rikwibukiraho, icyo abo mukorana bibuka, icyo umuryango wawe wibuka. Mbese impano zawe n’ibyawe byatanze uwuhe musanzu mu kubaka abandi?
4. Ni uruhe ruhande wagutsemo(kwaguka)? Bishobora kuba mu marangamutima, ibifatika, mu buryo bw’umwuka cyangwa mu bwenge, ariko ibaze ni izihe mpinduka zakubayeho? Ni iyihe mico mibi usigiye 2015, ni iyihe myiza wambukanye? Ni ibiki byiza wagerageje? Ibyo wabashije kugeraho?
5. Biramutse bibaye ngombwa ko wandika igitabo, bikaba ngombwa ko hajyamo igice(chapter) kitwa 2015, ni irihe jambo cyangwa interuro wakoreshamo? Tekereza umwaka ushize nka kimwe mu bice byaba bigize icyo gitabo, urumva umutwe waba uwuhe?
Ngibyo ibyo mwegeranyirijwe n’urubuga rwa gikiristu Christian Today mugira uhe urimo gutangira umwaka w’2016.
Ibihe byiza kandi muzagire umwaka mushya w’2016!


text:
Umwaka w’2015 waranzwe n’ibikorwa byinshi kandi bitandukanye byagize ingaruka mbi ku bakristo hirya no hino ku isi, kuburyo bamwe batabuze no kuvuga ko itorero rishobora kuzasubira mu bihe nk’iby’intumwa by’akarengane.
Ku migabane itandukanye cyane mu bihugu byiganjemo umubare munini w’abayoboke b’idini ya Isilamu, hagaragaye akarengane ku bakristo, abo polisi zarashe, ibitero by’imitwe igendera ku matwara akaze ya Isilamu, intambara hirya no hino hagati y’abaturage n’amakimbirane ya hato na hato ashingiye ku myizerere, ibi byatumye habaho kwambukiranya imipaka ku bakristo bahunga, bakajya mu bindi bihugu, abandi bakagenda birukanywe.
Nubwo ibi byabaye ariko niko byahuriranaga n’ibindi bikorwa bitandukanye nabyo bifite icyo bivuze ku bakristo bitewe n’icyo byasize. Amategeko asinywa n’ibindi bikorwa bihabanye n’amahame y’ijambo ry’Imana, ari nayo mpamvu bishyirwa mu bintu byahungabanyije ubukristo muri uyu mwaka turimo gusoza w’2015.
Urubuga rwa gikristo The ChristianToday rwagerageje kugaragaza bimwe muri ibyo bikorwa byagize ingaruka ku bukristo:
Ibitero bya ISIS
Ibitero by’imitwe y’iterabwoba igendera ku matwara akaze ya isilamu byavuzwe mu bitangazamakuru bitandukanye hafi umwaka wose, cyane nk’ibitero byagabwe i Paris byahitanye abagera ku 130 mu kwezi k’Ugushyingo, kimwen’ibindi byinshi byagabwe haba ku nsengero, aho abakristo batuye n’ahandi hatandukanye hakuruwe ubushobotoranyi mu bihugu bitandukanye iyi mitwe yagiye yibasiramo abakristo.
Gushyiraho amategeko yemeza gushyingira abahuje ibitsina
Mu kwezi kwa 6, nibwo urukiko rw’ikirenga muri Leta zunze Ubumwe za Amerika rwemeye ko abahuje ibitsina bashobora gushyingiranwa, byemezwa muri Leta zose 50. Iki ni kimwe mu bintu byahungabanije abakristo biteza impagarara hirya no hino kubera ko ibi bifatwa nk’amahano ku myizerere ya gikristo kuko bihabanye n’amahame y’ijambo ry’Imana cyaneko ryemera gusa ko abashyingiranwa ari umugabo n’umugore. Ibi byatumwe hari n’abayobozi mu nzego nkuru zitandukanye bahitamo gusezera ku mirimo yabo kubera kunyuranya n’ibyo bizera.
Abifuza gukuramo inda ku bushake barushejo koroherezwa
Ubusanzwe mu bihugu bitandukanye byatangiye gukuramo inda ku bushake ari icyaha gihanwa n’amategeko. Uko iminsi igenda niko byaje kugenda biganirwaho, kugeza aho abantu bihisha inyuma y’impamvu runaka bakemererwa gukuramo inda ku bushake, ikintu abakristo bamwe bagaragaje nk’icyaha cyo kwica.
Ibi ariko ntibyatumye hadasinywa amategeko yorohereza bene aba bifuza gukuramo inda ku bushake mu bihugu bitandukanye.
Ibibazo by’ubuhunzi byariyongereye bigera no ku bakristo
Muri uyu mwaka turimo gusoza w’2015, habayeho ubuhunzi ku rwego rwo hejuru kuburyo nko muri Siriya abasaga 4.3 bahunze igihugu kubera intambara. Si muri iki gihugu gusa ariko kuko hirya no hino byagaragaye ko ikibazo cy’ubuhunzi cyaje kuba ingutu kugeza aho gihagurutsa ibihugu by’ibihanganye n’imiryango mpuzamahanga ngo bashakire umuti iki kibazo.
Iki gitangazamakuru gisoza kivuga ko bikwiye ko abakristo basubiza amaso inyuma mu mwaka w’2015 urimo gusozwa, bakazirikana urukundo n’imbabazi Imana itahwemye kubagaragariza nubwo ibibazo bitabuze kuba byinshi. Ibi bikaba bikwiye gutuma bareba imbere bakabasha gutegura neza umwaka utaha bazirikana ko Imana yacu iri ku ngoma kandi izayihoraho nubwo ikinyoma cyarushaho kubaka izina, Imana yo irakiranuka itteka ryose.


text:
Inyungu babona kuri Pariki y’Ibirunga yatumye bayibungabunga
Bamwe mu batuye mu Karere ka Nyabihu bagiraga uruhare mu kwangiza Pariki y’Ibirunga, ni bo basigaye bayibungabunga kubera kugerwaho n’inyungu itanga.
Ni nyuma y’uko Ikigo cy’Igihugu gishinzwe Iterambere (RDB) gisigaye kibasangiza ku mutungo uva mu bukerarugendo, kibakorera ibikorwa bitandukanye bibateza imbere birimo amashuri.
Uwitwa Nizeye uyituriye avuga ko abenshi bumvaga ko inyungu ari ukujya gushakamo inka n’utundi tunyamaswa, bakibwira ko ubukerarugendo ari ubwa leta gusa nta ruhare babufitemo.
Agira ati “Ubungubu ibikomoka ku bukerarugendo bigera ku baturage, tubonamo inyungu zigaragara koko. Amashuri aragaragara, gutera inkunga kwa RDB biragaragara. Leta yazanyemo itandukaniro rikomeye cyane.”
Manirabaruta Charlotte nawe avuga ko mbere ubukerarugendo bwafatwaga nk’ubw’abanyamahanga bazana amadevize, akagirira akamaro leta gusa.
Manirabaruta avuga ko bitewe na 5% by’ibikomoka ku bukerarugendo RDB ibasangiza, bashoboye kubona amashuri, ibigega by’amazi no korozwa amatungo, bituma barushaho kwibona mu bukerarugendo.
Kuri ubu biyemeje gukumira ba rushimusi n’abandi bakwangiza parike, kandi bakazakomeza kuba ijisho mu kubungabunga parike, bakumira uwayangiza wese.
Kaliza Belise umuyobozi ushinzwe ubukerarugendo muri RDB, ashimira abaturage ku buryo bazamuye imyumvire mu bukerarugendo no kubungabunga amapariki.
Ati “Hari byinshi abaturage bakora. Nibo badufasha gusana urukuta twakoze iyo tugize nk’ibyago rugasenyuka. N’inyamaswa iyo zivuye muri Parike badufasha hamwe n’inzego z’umutekano kuzisubizayo. Imyumviye yarahindutse kandi iracyakomeza guhinduka.”
Uyu mwaka hatashywe ibigo by’amashuri bitatu bifasha abaturage harimo ikigo cya Gatebe hafi ya Pariki y’Akagera, icya Kanyove hafi ya Pariki y’Ibirunga n’icya Gisakura kiri hafi ya Pariki ya Nyungwe. Byakozwe hitegura igikorwa cyo kwita izina ingagi kizabera i Musanze tariki 2 Nzeri 2016.
RDB ivuga ko ibikorwa byo gusangiza abaturage umutungo ukomoka ku bukerarugendo bimaze gutwara agera kuri miliyari 1,6Frw kuva byatangira gukorwa muri 2006.


text:
Umusozi Imana yifuza ko tubaho Pastor Uwambaje
UMUSOZI IMANA YIFUZA KO TUBAHO
Dufite ububasha bwo kuba mu gihugu cyangwa mu midugudu tubarizwamo ariko tukaba no mu ijuru mu buryo bwo kwizera. Ibyo nibyo bizaduhesha kubaho tudatinyishwa n’iby’ino aha tubarizwa.
2Abami 6:8...
8.Muri iyo minsi umwami w’i Siriya yarwanaga n’Abisirayeli, maze ajya inama n’abagaragu be aravuga ati “Ibunaka ni ho hazaba urugerero rwanjye.” 9.Ariko uwo muntu w’Imana agatuma ku mwami w’Abisirayeli ati “Wirinde guca ibunaka, kuko ari ho Abasiriya bamanukana kugutera.” 10.Umwami w’Abisirayeli na we agatuma umuntu aho ngaho umuntu w’Imana yabaga avuze amuburira. Nuko akajya akira muri ubwo buryo, si rimwe si kabiri. 11.Ibyo bituma umwami w’i Siriya ahagarika umutima cyane, ahamagaza abagaragu be arababaza ati “Mbese ntimwambwira umuntu wacu wifatanije n’umwami w’Abisirayeli ?” 12.Umwe mu bagaragu be aramubwira ati “Oya nyagasani mwami, ahubwo Elisa umuhanuzi wo muri Isirayeli ni we ubwira umwami w’Abisirayeli amagambo uvugira mu murere.” 13.Arababwira ati “Nimugende murebe aho ari, ntume abo kumufata.” Baramubwira bati “Ari i Dotani.”
Elisa yari umukungu w’umuhinzi asiga ibye aba umugaragu wa Eliya, yemera kuba umukene unyuzwe. Yesu natwe aduhamagara, hari ibyo yasanze turimo n’amazina twari dufite, ariko aduhindurira ibituranga. Elisa, mu gihe cyo gutandukana na shebuja, icyo yamusabye ni incuro ebyiri z’umwuka wamubagamo. Yagize ukwifuza gutangaje kandi kwiza, kuko kwagize umumaro ukomeye. Abahanuzi bo muri iki gihe banyurwa n’igipimo gito bagatangira kurangurura ntacyo barasobanukirwa. Nyamara iyahaye Elisa Umwuka wayo kuri kiriya kigero iracyahari, biradukwiye ko dukura tukuzura imbaraga z’ubwenge buhanitse bw’Imana.
14.Aherako yoherezayo amafarashi n’amagare n’ingabo nyinshi, bagenda ijoro ryose bagota uwo mudugudu. 15.Maze umugaragu w’uwo muntu w’Imana azindutse kare mu gitondo, arasohoka abona ingabo n’amafarashi n’amagare bigose uwo mudugudu. Umugaragu abwira shebuja ati “Biracitse databuja, turagira dute ?”
Niyo mpamvu Elisa yabaye uw’umumaro mu rwego mpuzamahanga, yubahwa n’abakomeye n’Abami. Mukundwa, ndakwifuriza gutura ku musozi w’Imana, abantu bagutinye.
Elisa, nubwo yabonye amakuru y’umugaragu we ko byacitse, we ntiyigeze akuka umutima. Yari atuye i Dotani, ariko akaba no ku musozi w’Uwiteka, aho yarindirwaga n’ingabo z’umuriro.
16.Aramusubiza ati “Witinya, kuko abo turi kumwe ari benshi kuruta abari kumwe na bo.” 17.Nuko Elisa arasenga ati “Uwiteka ndakwinginze, muhumure amaso arebe.” Nuko Uwiteka ahumura amaso y’uwo musore arareba, abona umusozi wuzuye amafarashi n’amagare by’umuriro bigose Elisa.
Nubwo Elisa yabanaga n’umugaragu we muburyo bw’umubiri , ntibabanaga hamwe mu buryo bw’umwuka. Elisa amaze kumusengera, nibwo yahumutse abona umusozi wuzuye amafarashi.
18.Za ngabo zigezeyo Elisa yinginga Uwiteka ati “Ndakwinginze huma amaso y’izi ngabo.” Uwiteka aherako azihuma amaso nk’uko Elisa yasabye. 19.Elisa arazibwira ati “Iyi si yo nzira, kandi uyu si wo mudugudu. Nimunkurikire ndabageza ku muntu mushaka.” Nuko azijyana i Samariya. 20.Bageze i Samariya Elisa arasenga ati “Uwiteka, humura amaso y’izi ngabo zirebe.” Nuko Uwiteka azihumura amaso zirareba, zigiye kubona zibona ziri i Samariya hagati. 21.Umwami w’Abisirayeli abonye izo ngabo abaza Elisa ati “Data, mbatsinde aha ? Mbatsinde aha ?” 22.Aramusubiza ati “Wibatsinda aha. Mbese abo waneshesheje inkota n’umuheto ukabafata mpiri, wabica ? Ahubwo babazanire ibyokurya n’amazi babibashyire imbere, barye banywe babone gusubira kwa shebuja.”
Mu izina rya Yesu, ibiguhiga muri uyu mwaka nibihume, bifate ubusa ! Elisa yari afite imbaraga zitagarukira mu guhishurirwa gusa, ahubwo zanamuhesheje kurwana urwa gisirikare.
Ibyo umuntu akwiye kuba afite ngo abe kuri uyu musozi w’Uwiteka :
1. Kugira amaso areba ku bitaboneka. Mu kuri, ibitaboneka nibyo by’iteka, nibyo byiza. Biradukwiriye guhanga amaso ku bitaboneka.
2Kor.4:16-18
Pawulo agaragaza impamvu yo kudacogora ko ari uko umuntu w’imbere aba mushya uko bukeye nubwo uw’inyuma asaza, ati kandi ntitureba ku biboneka, ahubwo ku bitaboneka kuko aribyo by’iteka ryose.
Ubutunzi bw’Imana ni bwinshi, ntibwabikwa muri iyi si iboneka ngo buhakwirwe. Niyo mpamvu kenshi Imana itubwira ibyo izakora nyamara twareba tukabona nta nzira. Kuko ibitaboneka by’Imana aribwo bubasha bwayo. Niyo mpamvu dusabwa kwizera, twasaba ibyo turya tugasaba iby’uwo munsi, dore ko ibiduhereye rimwe bitanabona aho biba.
2. Kutitura inabi wagiriwe.
Ninde udafite igikomere cy’uko yagiriwe nabi ?! Umwami w’abisiraheli yifuza kubatsinda aho aboneye abasiriya, Elisa abasabira kugaburirwa ahubwo. Nitugira guhishurirwa, tuzamenya ko abatwanga batwegereza Imana, bitugirira umumaro burya. Tuzanamenya ko tutahangana n’utugiriye nabi kuko atari we ahubwo ari Satani. Iyi neza niyo yazanye amahoro arambye mu bisiraheli. (23.Nuko abatekeshereza ibyokurya, bamaze kurya no kunywa arabasezerera, basubira kwa shebuja. Uhereye icyo gihe imitwe y’ingabo z’Abasiriya ntiyongera gutera igihugu cy’Abisirayeli.)
3. Kutishyuza impano y’Imana cyangwa ibyo yakoreshejwe n’Imana.
Kuri ubu hari abo Imana ikoresha iby’umumaro ariko bakaka impongano zabyo. Birababaje ko abantu baba mu murimo w’Imana atari urukundo bakunze Imana ahubwo ari indamu zabo. 2.Abami 5:15,16 (Hanyuma agarukana n’abantu be bose kuri uwo muntu w’Imana, araza amuhagarara imbere aramubwira ati"Noneho menye ko nta yindi Mana iriho mu isi yose, keretse muri Isirayeli. None ndakwinginze, enda ingororano y’umugaragu wawe." Elisa aramusubiza ati"Nkurahiye Uwiteka uhoraho uwo nkorera, nta kintu cyose ndi bwakire." Aramugomera kugira ngo abyende ariko undi aranga.)
4. Kugira ubuhamya bwiza ukabukomeza.
Umunyagano wo kwa Namani yakomeje guhamya iby’umuhanuzi Elisa kwa shebuja : 2Abami 5:2... Abakozi b’Imana, mbese tugenda tugwiza iki ? imyambaro n’ibyo kurya ? ibyuma bicurangwa mu makorali ? Birakwiye ko tugwiza imbaraga, si ubwinshi bukenewe ahubwo reka tugwize ubwiza.
5. Kugira umwanya wo kwihererana n’Imana no kubana nayo
Ubu abantu barahuze n’inshingano nyinshi, ariko igihe cyo kwihererana n’Imana ntacyo. Yesu, iminsi yose yigishaga mu rusengero, bwakwira akarara ku musozi wa Elayono, ariwe databuja.
6. Kugira inshuti nziza zifite ubugingo
Filip.2:19-22 , Pawulo yagiraga inshuti y’ubugingo Timoteyo, ntiyabanaga n’uwo ariwe wese. Hari ibidukamura iyo twiyegereza abo tudahuje. Ntitukifatanye n’abatizera tudahwanye, mbese umucyo n’umwijima bifatanya bite ?!
7. Guhoza umutima ku biri mu ijuru
Kolos.3:1-4 : Ubwo twazuranywe na Kristo, tujye duhoza umutima ku biri hejuru.
Nitwifuze gutura ku musozi w’Imana, ibisabwa twabyumvise nirwo ruhare rwacu .
Pasitori Uwambaje Emmanuel


text:
Abicishije ku rubuga rwa Twitter, Minisitiri w’Intebe Anastase Murekezi yihanganishije Umuryango wa Senateri Mucyo, agaruka no ku butwari bwamuranze mu gihe cyose yamaze akorera igihugu.
Yagize ati “Guverinoma y’u Rwanda itewe agahinda n’urupfu rwa Nyakubahwa Senateri Mucyo Jean de Dieu, yakoranaga umurava mu gukorera u Rwanda, nihanganishije umuryango we. Imana yakire roho ye, naruhukire mu mahoro.”
Ubutumwa bwa Minisitiri w’Intebe bwihanganisha Umuryango wa Senateri Mucyo bunajyana no kugaragaza uko yabonwaga, buje bukurikira ubw’abayobozi batandukanye mu Rwanda.
Minisitiri w’Ubutabera Busingye Johnston abicishije ku rubuga rwa Twitter yagize ati “Ruhukira mu mahoro Nyakubahwa Mucyo, umurage wawe ukomeye wagize u Rwanda ahantu Abanyarwanda bose baterwa ishema no kuhita iwabo aho batuye n’aho bagenda.”
Perezida wa Sena, Bernard Makuza yavuze urupfu rwa Senateri Mucyo ari akababaro ku gihugu, kandi ko bahombye umukozi w’umurava.
Ati "Mucyo rero mu by’ukuri adusizemo icyuho, kuko ni umubyeyi ariko ni n’umwe mu bitangiye igihugu.Ni umuntu wakoraga akazi n’ubwitange bwinshi cyane kandi agakora ibishoboka byose kugira ngo umurimo akora utungane. Ni akababaro rero ku gihugu."
Olivier Nduhungirehe, Ambasaderi w’u Rwanda mu Bubiligi yagarutse ku mirimo itandukanye Mucyo bakomoraga mu yahoze ari komini imwe yitwaga Mbazi. Imwe muri yo irimo kuba yarabaye Umushinjacyaha Mukuru, aba umuyobozi wa Komisiyo yigaga ku ruhare rw’Abafaransa muri Jenoside yakorewe Abatutsi n’indi myanya itandukanye. Yavuze ko Mucyo yari inyangamugayo, asabira roho ye kuruhukira mu mahoro.
Senateri Mucyo yitabye Imana ahagana saa tatu n’iminota icumi ubwo yajyaga mu kazi. Yaje kunyerera ku ngazi (escaliers) yitura hasi ajyanywe kwa muganga ari naho yapfiriye.